
GALAS AR DAR TIK PRADŽIA? 


Kiekvienas Hitlerio žygis užsie- 
nio politikoje sukeldavo nerimą ir 
susijaudinimą, nes jis pakeisdavo 
Europoje sutartimis ir pasižadėji- 
mais sudarytą tvarką. Kiekvienas 
jo žygis buvo tų sutarčių ir pasi- 
žadėjimų laužymas, o kartu Vo- 
kietijos galybės augimas. Labiau- 
siai Europą sukrėtė, kai Hitleris 
pradėjo jungti „vokiško kraujo“ 
kraštus prie Vokietijos. Tačiau ir 
šiuo atveju dalis politikų tikėjosi, 
kad, prijungęs tuos kraštus, Hitle- 
ris galutinai nusiramins ir pradės 
bendradarbiauti su Prancūzija ir 
"Anglija, siekdamas kartu su vįsais 
taikos, ramaus ir kūrybingo gyve- 
nimo. Tokiomis mintimis migdė 
Hitleris ne tik mažąsias, bet ir 
dideles valstybes. Savo kalbose jis 
beveik prisiekdavo, kad nori tiktai 
vokiečių apgyvendintus kraštus 
įjungti į Vokietiją. Jis visuomet 
pareikšdavo, kad svetimo kraujo 
tautų pavergti nenori, Dėl to, pri- 
jungus Austriją, nei Anglija, nei 
Prancūzija nepadarė Berlynui jokių 
rimtesnių protestų, tuo būdu pa- 
rodydamos, kad Hitleriu pasitiki. 
Kai reikėjo Sudetų krašto likimas 
išspręsti, tai Paryžius su Londonu 
irgi įtikėjo Hitlerio žodžiams. O 
jis ir šiuo atveju pareiškė visam 
pasauliui, kad nori prie Vokietijos 
prijungti tik tas Čekoslovakijos 
sritis, kuriose vokiečiai sudaro žy- 
mią daugumą ir kad tas sritis pri- 
jungęs daugiau Europoje jokio 
krašto nelies, nes jau viskas bus 
prijungta, kas, jo nuomone, turėtų 
būti Vokietijos ribose. Be to, Miun- 
chene Hitleris raštu pasižadėjo vi- 
sus tarptautinius klausimus spręs- 
ti ne vienašališkai ir sauvališkai, 
bet pasitaręs su suinteresuotomis 
valstybėmis. 

Tokiems viešiems ir iškilmin- 
giems pasižadėjimams įtikėjo Pa- 
ryžius ir Londonas. Dėl to kaip 
Čemberlenas, taip ir Deladje su 
Bone, atidavę Sudetus vokiečiams, 
visai nuoširdžiai tvirtino, kad taika 
išgelbėta, kad po šių Hitlerio pa- 
žadų jau neteks pergyventi tokių 
netikėtų ir smurtu paremtų Vokie- 
tijos žygių. Jie buvo tvirtai įsiti- 
kinę, kad Hitleris tikrai Europoje 
nepareikš jokių naujų pretensijų, 
o jeigu užsigeis kur nors pakeisti 
esamą žemėlapį, tai prie derybų 
stalo kvies Angliją ir Prancūziją. 
Nors Čekoslovakijos auka buvo 
labai skaudi, bet dėl bendros tai. 
kos ji buvo padaryta. 

Bet Hitleris tas viltis jau pa 
laidojo. Prijungdamas Čekiją ir 
paėmęs į „globą“ Slovakiją, visam 
pasauliui įrodė, kad jo pažadai ir 
įsipareigojimai neverti jokio pasi- 
tikėjimo. Tai didelis smūgis tiems, 
kurie Hitleriu pasitikėjo, o kartu 
didelis smūgis visai Vokietijai. Po 
šių įvykių Hitleriui pačiam ir jo 
politikai nieks netikės, todėl nieks 
nevertins jo viešų pareiškimų. O 
nustoti pasitikėjimo tarptautinėje 
politikoje —tai didelis smūgis, kurio 
neatsvers nei Austrijos nei Čeko- 
slovakijos teritorijos su visais tur- 
tais ir gyventojais. 

Šiandien Anglija, Prancūzija ir 

Amerika jau be jokių neaiškumų 
pasakė, kad Vokietija už šį savo 
žygį brangiai užmokės. Šios trys 
didžvalstybės, kartu su Sovietais, 
sutartinai nepripažindamos Čeko- 
slovakijos aneksijos, tuo pačiu pa- 
reiškė, kad su Vokietija laiko dip- 
lomatines kalbas tuščiais žodžiais 
ir diplomatinį bendradarbiavimą 
be reikšmės. Tai jau beveik san- 
tykių nutraukimas ir neviešas gra- 
sinimas karu. 

Štai kodėl paskutinis Hitlerio 
žygis yra pradžia naujų ir didelių 
įvykių, kurių Europa laukia arti 
miausiu laiku. Šis žygis, tai didelis 
šuolis prie lemiamo žygio, prie 
karo, kuris dabar skaitomas neiš- 
vengiamu. 

Hitleris, žinoma, nori išsiaiškinti 
ir pasiteisinti. Esą Čekijoje vykę 
teroro veiksmai prieš tenykščius 
vokiečius, esą Čekoslovakija bu- 
vusi visokių banditizmų apsėsta ir 
grėsusi ramumui ir taikai, todėl 
jis pasirįžęs ją užimti ir sutaikyti. 
Bet tuo nieko neįtikins, nes terorą 
ruošė patys vokiečiai ir patys ėjo 
to teroro „malšinti“. Hitlerio aiški- 
nimas—tai tik naujas pretekstas 
užimti kitus nevokiškus kraštus, 
Tai ne galas, bet pradžia naujos 
ekspansijos, tik jau kita skraiste 
prisidengus. Tą naują metodę var- 
todami, vokiečiai siekia uždėti savo 
leteną ir Rumunijoje. Ten esą irgi 
„banditizmas“, „korupcija“, „parsi- 
davimas“. Dėl to ir Rumunija pri- 
valanti paprašyti Hitlerio „globos“. 

Tuo pačiu būdu, žinoma, vokie- 
čiai gali „pasiūlyti“ savo globą dar 
ir kitoms valstybėms. Kai kurios jų 
gal ir bus priverstos tą globą pri- 
imti. Dėl to labai nereikia stebėtis 
ir nusigąsti, nes tai tik laikinis 
reiškinys. Tokios vokiečių užgaidos, 
kaip moraliu, taip ir militariniu 
atžvilgiu mobilizuoja visas valsty- 
bes (išskyrus ašį, kuri deciduojan- 
čiu momentu irgi pliš) prieš Vo- 
kietiją. J. 

Tautinio jaunimo vadų suvažiavimas Kaune 


Kovo 19 dieną Kaune įvyko 
Lietuvos tautinio jaunimo „Jau 
nosios Lietuvos“ Sąjungos ra- 


jonų, apylinkių ir skyrių vadų me- 
tinis suvažiavimas. Jame dalyvavo 
šios Sąjungos garbės narys mi- 
nistras pirmininkas VI. Mironas, 
seimo pirmininkas inž. K, Šakenis, 
sąjungos globėjas J. Tūbelis ir kiti 
aukšti pareigūnai. 

Suvažiavimą sveikino raštu 
Valstybės Prezidentas A. Smetona 
ir žodžiu sveikino ministras pir- 
mininkas VI. Mironas. 

Valstybės Prezidentas A. Sme- 
tona savo sveikinime tarp kitko 
pasakė: 

„Visi juntame šio sunkaus meto 
slogią buitį. Nepasiduokime jai, 
dar smarkiau pasiryžę tvarkingai 
žygiuokime Lietuvos keliais, paro- 
dytais mūsų tautos gaivintojų“. 

Min. pirm. VI Mironas savo kal- 
boje taip pat pažymėjo šio laiko 
rimtumą tokiais žodžiais: 

„Jaunoji karta, ypač jūs, jauna- 
lietuviai, turite didelius uždavinius 
ir turite atminti, kad gyvenimas 
nėra taip jau visur rožėmis nuklo- 
tas, o jau labiau idėjinis. Kilnios 
idėjos skelbimas, tai nėra tiktai 

VILNIAUS LIETUVIU LAIKRAŠTIS 


eina tris kartus savaitėje 

DUODA NEMOKAMUS PRIEDUS 


Ūkininkams — „ŪKININKĄ 
Vaikams — „VARPELĮ“ 


DĖL OKUPUOTOS ČEKIJOS 


Buvusio prezidento Benešo telegrama 


„ Jau buvo rašyta, kad buvęs 
Ceko Slovakijos prezidentas E. Be- 
nešas nusiuntė telegramą Ameri- 
kos prezidentui, Anglijos ir Pran- 
cūzijos premjerams ir Sovietų Ru 
sijos užsienių reikalų komisarui. 
Telegramoje pareiškiama: 
„Čekų ir slovakų tautos — yra 
didelio „tarptautinio nusikaltimo 
aukos. Ceko-Slovakų tauta ir šian- 
dien negali protestuoti, negali gin- 
tis. Todėl, kaipo buvęs Ceko-Slo 
vakijos prezidentas, aš pats pareiš- 
kiu jums šitą iškilmingą protestą. 
Praėjusių metų rugsėjo mėnesį 
prancūzų ir britų pasiūlymai, o ke- 
lias dienas vėliau — Miuncheno 
nutarimas man buvo pateikti. Tuo- 
se dokumentuose buvo pažadas 


rtadienis) 


garantuoti Ceko-Slovakijos terito- 
riją. Buvo pas mus prašoma pasi 
aukojimo, neturinčio sau pavyzdžių, 
Europos taikos labui. Tos aukos 
buvo padarytos. 

Nežiūrint j tai, viena didžioji 
valstybė, kuri yra pasirašiusi Miun- 
cheno paktą, dabar dalina mūsų 
teritoriją. Prieš pasaulio sąžine ir 
prieš istoriją privalau pareikšti, 
kad čekai ir slovakai niekuomet 
nesutiks su savo teisių netekimu, 
neišsižadės kovoti tol, kol tos tei- 
sės bus jiems sugrąžintos. Maldau- 
ju jūsų vyriausybę atsisakyti pri- 
pažinti tą nusikaltimą ir padaryti 
iš dabartinės tragiškos Europos ir 
pasaulio padėties atitinkamas išva- 
das“. 


Paderevskio užuojauta Benešui 
Kaip žinia, buvęs kitados reui 
kijos premjeras Padarevskis jau 
kelioliką metų gyvena užsienyje— 
veicarijoje ir retkarčiais tai vie- 
nur tai kitur ruošia koncertus (Pa- 
darevskis yra žymiausias pasaulio 
pianistas). Neseniai Padarevskis iš- 


vyko į Ameriką, kur ir dabar vieši. 

Okupavus vokiečių kariuome- 
nei Čekiją, Padarevskis nusiuntė 
buvusiam Ceko Slovakijos prezi- 
dentui Benešui telegramą, kurioje 
reiškia užuojautos dėl Čekijos oku- 
pacijos. 


Nejaugi taip bus? 


Paryžiaus laikraščiai iš Prahos 
gavę žinių, kad vokiečių valdžios 
organai čekams duos ypatingus 
pasus, pažymėtus raide „T“, kaip 
kad dabar duodami Vokietijos žy- 
dams pasai pažymėti raide „Y“. 
Tatai reiškia, kad pasų savininkai 
yra tik Vokietijos valdiniai, bet ne 
pilnateisiai piliečiai. 

Kaip jau laikraščiai yra prane- 
šę, čekams nereikėsią atlikti kari- 
nės prievolės. Jei kurie čekai no- 
rėsią savo noru stoti karo tarny- 
bon, vokiečių valdžia sutiksianti 
sukurti tokių savanorių specia- 
lius dalinius. 

Prancūzų dienraštis „Oevure“ 
praneša, kad naujasis režimas, kurį 
Vokietija įves okupuotoje Čekijoje, 
buvusiąją Ceko-Slovakiją paverčia 
kaip vokiečių kolonija, kurioje pil- 
nomis teisėmis naudosis tik vokie- 
čiai. Kai dėl čekų, tai jiems kaip 
ir visiems neairijams bus žymiai 
susiaurintos teisės. Pavyzdžiui, če- 


kai neturėsią teisės balsuoti ren- 
kant parlamentą ir kitas centrines 
Vokietijos įstaigas, čekai nebūsią 
priimami karo ir valdinėn tarybon 
ir net vietos savivaldybių valdinin- 
kus skirsią vokiečių valdžia, pir- 
miausiai iš vietos vokiečių tarpo. 

Kartu „Oeuvre“ priduria, kad 
Berlyno sluoksniuose jau yra pla- 
nas skubiai pakeisti buvusios Če- 
ko - Slovakijos gyventojų sudėtį, 
privalo perkeldinant čekus į cen- 
trinę Vokietiją, o vokiečius iš Vo- 
kietijos į Čekiją. 

x 


Be to, pranešama, kad okupuo- 
tos Čekijos žydams bus uždėta 
vieno milijardo koronų kontribucija. 


Slovakai įrodinėja, 
kad jie nepriklausomi 


Šiomis dienomis didelis Prahos 
čekų dienraštis ,,Posledni List“ 
įsidėjo naujos Vokietijos žemėlapį 
pavadintą „Vokietija ir jos pro- 
tektoratai““. 

Tame žėmelapyje Slovakija pa- 
žymėta, kaipo Vokietijos dalis, 

Pranešama, kad minėtas dienraš- 
tis Bratislavoje buvo sukonfiskuo- 
tas. Slovakai aiškina tuo, kad, gir- 
di, Slovakija iš tikro esanti nepri- 
klausoma valstybė ir todėl įterpi- 
mas Slovakijos j Vokietiją esąs 
kenksmingas darbas slovakams. 


xX 


Kartu pranešama, kad j Berly- 
ną yra nuvykęs Slovakijos vice- 
premjeras Tuka ir užsienių reika- 
lų ministras Durčanskis. Jie Ber- 
lyne derėsis dėl naujo Slovakijos 
statuto. Taip pat bus kalbama 
apie tai, kada vokiečių kariuomenė 
galės išeiti iš Slovakijos. 


reklama, tai nėra tiktai koks lai 
kinas fejerverkas, bet tai yra sun- 
kus nuolatinis darbas, reikalaująs 
didelio pasišventimo ir sutinkąs 
įvairias kliūtis. Reikia tas kliūtis 
peržengti, ne bėgti nuo jų, bet 
savo jėgas įtempti joms nugalėti, 
Tos kliūtys turi būti mūsų bandy- 
mas ir užgrūdinimas, 

Tautos tada yra gyvos 
tvirtos, kada jos tiki savimi, 
da jos nenustoja nė vienos va- 
landėlės, nė vienos sekundės 
tvirto pasitikėjimo savimi. 

Tauta, kuri nusiminimui pa- 
siduoda, susilaukia liūdno liki- 
mo. Bet ir toji tauta, kuri drą 
siai eina savo keliais, irgi gali 
sutikti ne tik sunkumų, bet ir 
išorinių kliūčių. Tačiau jei ji tiki 
savo ateitimi, jeigu yra giliai 
Isąmoninta, jeigu kiekvienas tau- 
tietis turi širdyje tautos laisvės 
supratimą, ta tauta laikinus smū- 
gius pakels, o gyvenimas įgalins 


ar 


ka- 


Italai iki šiol 

Kaip žinia, iki šiol tik kai ku- 
riose valstybėse Čeko-Slovakijos 
pasiuntinybės ir konsulatai buvo 


kilti tolyn savo kultūros darbe. |atiduoti vokiečių žiniai. Tačiau 
Šių dienų įvykių akyvaizdoje |daugelyje valstybių Čeko-Slovaki- 
mes turime didinti savo atspa-|jos pasiuntinybės iki šiol vokie- 


čiams neatiduotos. 
Be to, kaip žinia, eilė valsty- 
bių atsisakė pripažinti Čekijos oku- 


rumą, turime stiprinti tikėjimą, 
kad mūsų nepriklausomybė vi- 
suomet bus gyva“. 


susirūpinusi 

Przesyłka opłacona ryczattem 


Šiame numeryje 


Klaipėdos krašto likimas. 


Visa Europa rimtai yra 


dėl Vokiečių 


agresijos. 


ietija pareikalavo 


grąžinti jai Klaipėdos 


kraštą 


Kovo 22 dieną per Kauno ra- 
dijofoną pranešta tokia žinia: 

Lietuvos užsienių reikalų 
ministras Juozas Urbšys su- 
grįžo Iš Berlyno Kaunan. Jis 
pranešė apie savo atsilankymą 
pas Vokietijos užsienių reika- 
lų ministrą Ribentropą ir apie 
jo pateiktus Lietuvos vyriau- 
sybei reikalavimus. 

Ministras J. Urbšys padarė 
pranešimą Ministrų Tarybai ir 
Seimui, kuris buvo susirinkęs 
slapto posėdžio. 

Iš tų pranešimų sužinota, 
kad Vokietijos užsienių reika- 
lų ministras Ribentropas Vo- 
kietijos Vyriausybės vardu pa- 
reikalavo Klaipėdos kraštą 
grąžinti Vokletijai. Min Riben- 
tropas pažymėjo, kad jeigu 
Lietuva Klaipėdos kraštą su- 
grąžinsianti Vokietijai taikiu 
būdu, tai Vokietija plačiai at- 
sižvelgsianti į Lietuvos ūkinius 
reikalus Klaipėdos uoste. 

Min. Ribentropas pridūrė, 
kad dabar Klaipėdos krašte 
toks esąs ūpas, kad šio kraš- 
to grąžinimo klausimas Vokie- 
tijai turįs būti išspręstas greitu 
laiku. Vokietija to esą reika- 
laujanti, besiremdama tautų 
apsisprendimo principu. 

Kovo 22d. 9 val. Kaune įvy- 
ko Lietuvos ministrų kabineto 
posėdis, kuriam pirmininkavo 
Valstybės Prezidentas A. Sme- 
tona. 

Ministrų kabinetas, apsvar- 
stęs susidariusią bendrą pa- 
dėtį, nutarė Vokietijos reika- 
lavimus priimti. 

Šiam klausimui galutinai iš- 
spręsti į Beriyną vyksta Lie- 
tuvos delegacija, kurią sudaro: 
užsienių reikalų ministras Urb- 
šys, ekspertai Petkevičius ir 
Krivickas. Be to, Berlyne prie 
delegacijos prisidės Lietuvos 
pasiuntinys min. K. Škirpa ir 
karo atstovas puik. Grinius. 

Lietuvos vyriausybei priė- 
mus Vokietijos reikalavimą, 
Klaipėdos krašte Lietuvos val- 
džios įstaigos pradėta perda- 
vinėti vietos vokiečių organi- 
zacijoms. 

Ryšium su susidariusia pa- 
dėtimi visoje Lietuvos valsty- 
bėje, išskiriant Klaipėdos kraš- 
tą, paskelbtas sustiprintas 
stovis. 

Klaipėdos krašto guberna- 
torius išleido į gyventojus at- 
sišaukimą, kviesdamas juos 


laikytis ramiai. 
meee 


nepasveikino 


paciją ir todėl tarptautinė situacija 
vis dar yra įtempta. 

Pažymėtina, kad dėl Čekijos 
okupacijos Vokietiją jau pas- 
veikino Japonija, Ispanijos sukilė- 
lių vadas gen. Franko ir Vengrija. 


Tuo tarpu Italija Vokietijos iki 
šiol dar nepasveikino. 

KULTŪRINĖS ŽINIOS 


Putino-Mykolaičio mintys apie Ad. Jakštą poetą ir kritiką) 


Kalbėti apie Adomą Jakštą kaip 
apie poetą ir literatūros bei meno 
kritiką, minint jo mirties metines 
sukaktuves — nėra malonus ir dė 
kingas uždavinys. Minėdami di- 
džiosios tauriosios dvasios žmogų, 
mes norėtume tarsi paskęsti jo 
asmenybės spinduliavime, norė- 
tume prisiminti vien tai iš jo 
gyvenimo ir darbų, kas turi ne- 
ginčynamos vertės, kuo mes be 
atodairos galėtume žavėtis ir 
sekti. Tuo tarpu literatūrinė Ado- 
mo Jakšto-Dambrausko veikla vi- 
soje nuostabiai turiningoje prel. 
Aleksandro Dambrausko darbuo- 
tėje kėlė daugiausia ginčų nesusi- 
pratimų, karčios polemikos ir tar- 
pusavinių kaltinimų. Nepadoru bū- 
tų tuos ginčytinus dalykus kelti 
dabar, kai Dambrauskas-Jakštas 
nebegali stvertis savo kandžios 
plunksnos ginti savo tvirtinimams. 
Taigi ir aš čia neketinu nė ban- 
dyti kritikuoti velionies literatūri 
nės veiklos ar tai poezijos ar tai 
kritikos srity. Aš norėčiau vien 
pasekti, į kurias versmes veda 
mus Adomo Jakšto literatūrinis 
kelias ir trumpai apibūdinti jo, po- 
eto ir kritiko, literatūrinę linkme, 

Atsakyti į klausimą, koki yra 
to ar kito autoriaus kūrybos šalti- 
niai ir akstinai, naudinga esti pa- 
ieškoti, žinoma, su atsargumu, 
ar pats autorius nėra tuo klausi- 
mu ko nors pasisakęs. Jakšto pa- 
sisakymas būtų mums dvejopai 
įdomus. Be atsakymo į minėtąjį 
klausimą, mes dar patirtume jo 
nuomonę apie save, o šitai Jakšto 
atveju būtų ypatingai įdomu. Juk 
šiandien, rodos, sutiksime su ben- 
dra mūsų literatų visuomenės nuo- 
mone, kad Jakštas nebuvo nei 
pašauktas, įkvėptas poetas. nei pa- 
siruošęs meno bei literatūros kri 
tikas. Tad argi jis savo dideliu 
protu nenumanė, kad dirba ne savo 
darbą? O jeigu numanė, tai dėl ko 
visą savo gyvenimą nepaleido iš 
rankų nei poeto nei kritiko plun- 
ksnos? Turime vieną Jakšto pasi- 
sakymą, kur jis prisipažįsta kriti- 
ku pasidaręs visai pripuolamai ėmęs 
redaguoti „Draugiją“, spiriamas 
reikalo aprašinėti maujai pasiro- 
džiusias knygas, nes nebuvę kam 
to darbo dirbti. Net Maironio „Jau- 
nosios Lietuvos“ kritikos jis lau- 
kes ištisus metus, o nesulaukęs 
pats turėjęs tą žymų anais laikais 
veikalą jvertinti. Ten patjis sakosi, 
kad iš pat jaunų dienų buvęs di- 
delis knygų mėgėjas, mylėjęs kny- 
gas gal net daugiau negu žmones, 
dėl to rūpindavęsis kiekvieną nau- 
jai pasirodžiusią knygą pasveikinti 
ir kiekvienu nauju pragiedruliu pa- 


sidžiaugti. Jakštas buvo aušrinin- 
kas ir savo tėvynės mylėtojas. 
O lenkai anais laikais neigdavę 


lietuvių kultūros buvimą ir saky- 
davę, kad mes neturį jokios lite. 
ratūros. Dėl to Jakštą kiekviena 
nauja knyga ypatingai džiuginda- 
vusi „kaipo mūsų kylančios tau- 
tinės kultūros gaminys“ ir jis kel- 
davęs tai aikštėn savo „Draugi- 
joje“. Tačiau kritikų ir recenzijų 
rašymas nedavęs jam nė mažiau- 
sio malonumo; priešingai, tai bu- 
vęs „sunkus ir nuobodus darbas“, 
Savo recenzijas jis apibūdina kaip 
trumpus aprašomojo pobūdžio ra- 
šinėlius, kuriuose dažniausiai ten- 
kindavosi nurodymu „naujų knygų 
turinio, įdomesnių jų minčių, vei 
kalo tikslo, rašymo būdo, kalbos 
ir vidujinės leidinio vertės“. Ten, 
kur niekuo pasidžiaugti negalėda- 
vęs, stengdavęsis aprašomųjų vei- 
kalų trūkumus bešališkai nurodyti. 

Poetinės Adomo Jakšto kūry- 
bos šaknys glūdi draudžiamajame 
mūsų kultūros laikotarpy. Jeigu 
Jakštas būtų buvęs bent “0 metų 
jaunesnis, jis galimas daiktas, vi- 
sai nebūtų rašęs eilėraščių. Po 
spaudos grąžinimo mūsų poezija 
pakrypo jau tokia linkme, kuria 
jis vargu būtų jautęsis galįs žen- 
gti, o gal nė reikalo nėbūtų ma- 
tęs. Bet „Aušros“ metu žiūrėta 
kitaip. Beveik kiekvienas susipra- 
tęs jaunuolis stengėsi rašyti eiles, 
kad jomis galėtų išlieti savo tėvy- 


(Metinių mirties sukaktuvių proga) 


nės meilės jausmus ir kituose to- 
kius jausmus žadinti. Poezija, nors 
ir visai menka, buvo atbundančiai 
Lietuvai galinga skatinamoji prie- 
monė. Nenuostabu tad, kad ir 
Jakštas, pagautas patriotinio įkar- 
ščio stveriasi poeto plunksnos ir 
1884 m. siunčia „Aušrai“ Giesmę 
prasčiokėlio, nemokančio rašyti, 
sulietuvintą iš Kondratavičiaus-Sy- 
rokomlės. To prasčiokėlio lūpomis 
jis, be abejo, išreiškė ir savo kar- 
ščiausius norus: 


„Aš kad plunksnelę laikyt mokėčiau, 
Vien dėl tėvynės tiktai krutėčiau; 
Aš skinčiau broliams takus dorybės, 
Smerkčiau žalingus vaisius girtybės, 
Giedočiau — Dievas yr apgintuvė 
Drąsaus žemaičio, tylaus lietuvio... 
Ir didį, didį dainelių spiečių 
Aš į Lietuvą paleist galėčiaul!... 

Jakštas 
didoką pluoštą giesmių 
nio turinio eilėraščių, Lietuvai sky- 
rė daug jos gamtą vaizduojančių 
dainų, o broliams lietuviams takus 
dorybės skynė ir rodė žalingus 
girtybės vaisius. 

A. Jakštas nevieną kartą pla- 
čiai, išsamiai yra aiškinęs, kaip jis 


Dievo garbei parašė 
ir tikybi- 


Fotografijai 

Prancūzų menininkas Luis Da- 
geras, pametęs teptukus ir dažus 
1827 metais, pradėjo ieškoti būdų 
jamžinti vaizdus. Jo žmona, ne- 
laukdama nieko gero iš tų jo sie- 
kimų, skundėsi visiems pažįsta- 
miems savo vyro tariamu išprotė- 
jimu. „Žaidžia, kaip mažas, saulės 
užsinorėjo pasigauti“, sa- 
Visi ją, žinoma, labai 
užjausdavo ir bandydavo perkal- 
bėti Dagerą, kad jis mestų savo 
bandymus ir grįžtų prie teptuko, 
kaip kiekvienam padoriam meni- 
ninkui pridera. 

Nesukalbamas Dageras atkak- 
liai tęsia savo bandymus ištisus 
11 metų. Jo darbo kambarys pa- 
virto dirbtuve, kur jis tyrė švie- 
sos įtaką įvairiems junginiams. 
Pergalė atėjo pamažu! Metalinėse 
plokštelėse, atitinkamų chemikalų 
paveiktose, be kalto ar teptuko 
pagalbos gaudavosi vaizdai, pas- 
kum ir žmonių veidai, labai pana- 
šūs ir per, palyginti, labai trumpą 
laiką padaryti. Tai buvo tokie bur- 
tai, tokie stebuklai, jog net visas 
Prancūzijos parlamentas sujudo ir 
paskyrė pensiją šių stebuklų išra- 
dėjui Dagerui ir jo mirusio kom- 
panijono Njiepso sūnui. 

Visuomenė,  susipažinusi su 
Dagero išradimu, suskato pirkti 
kamerobskuras ir kitus optikos 
prietaisus. Žmonės žavėjosi pir- 
momis nuotraukomis, visai nežiū 


zuikelį 
kydavo ji. 


rėdami, kad jos kiek miglotos ir 
neryškios. Juk tai pačios saulės 
darbas, žmogaus rankos šiame 


darbe nedalyvauja! 

Kas pastūmėjo menininką Da- 
gerą ieškoti gauti tai, ką mes va- 
diname dabar fotografijomis? 

Dagerui teko naudotis kame- 
robskur — dėžute, mažą skylutę tu- 
rinčią, kurios užpakalinėje siene- 
lėje pritaisytas ‘matinis stiklas ar 
tiesiai plono popieriaus lapas. Su- 
mažintą gamtovaizdį, kuris gauda- 
vosi tame popieriuje, Dageras ap- 
vesdavo pieštuku. Greitai tačiau 
jis įsitikino, kad žmogaus rankos 
yra perdaug rupus irankis smul- 
kiems ir švelnieams vaizdam ko- 
pijuoti. Ir jis pradėjo ieškoti būdų 
gauti tuos vaizdus visai be žmo- 
gaus rankų pagalbos. 


Mintis panaudoti šviesą gam- 
tovaizdžiams vaizduoti nebuvo 
nauja. Jau seniai buvo ieškoma 


tokių prietaisų, kurie, šviesos vei- 
kiami, keistų savo spalvą. Įvairių 
šalių mokslininkai darė nesėkmin- 
gus bandymus su: visokiais jungi- 
niais, kurie saulės šviesoje labai 
greitai tamsėjo.: Tačiau tie visi 
bandymai neduodavo < teigiamų 
vaisių. 


Dageras, atlikęs visą eilę ban- 


| 


supranta žmogaus kūrybos veiks- 
mą. Iš viso to pasižymėkime tik 
šiuos esminius teigimus. Kurti — 
tai yra padaryti ką nors, ko ank- 
sčiau nebuvo. Visai naujus daly- 
kus iš nieko gali sukurti tiktai 
Dievas, o žmogus tėra Dievo kū- 
rybos tęsėjas. 

Jakštas eiliavo kilnias mintis 
posmais ir skelbė Dievo ir Tėvy- 
nės meilę, kovojo su Grožio, Tie- 
sos ir Gėrio priešais, tikėdamas 
kad jis kuria meną. Ir taip many- 
damas Jakštas neklydo: tokį meną 
ir tokią poeziją jis tikrai kūrė, 
Jis eilėmis sudėstė daug kilnių 
minčių, daug išmintingų pamoky- 
mų rimais pagražino ir vaizdingais 
posakiais išreiškė. Ne be reikalo 
ir Tumas. Vaižgantas, nuoširdžiai 
vertindamas kadaise „Vilniaus Zi- 
niose“ Jakšto „Dainų skrynelę“, 
pavadino ją maldų ir pamokslų 
knyga iandien mes šitą vertini- 
mą galime drąsiai 'praplėsti: Ado- 
mo Jakšto poezija priklauso ne 
tik giesmynams, bet ir lietuvių 
literatūros istorijai. Niekas kitas 
nėra taip aiškiai išreiškęs dauge- 
lio mūsų tautinio atgiminio šūkių, 
kaip Jakštas. Iš „N. R.“ 


100 mėtų 


dymų, surado vis dėlto priemonių 
padaryti šviesai jautrų sluoksnį. 
Jis paimdavo sidabrinę ar varinę 
sidabruotą plokštelę ir paveikdavo 
ją tamsoje jodo garais. Pastačius 
ją vietoje matinio stiklo į kame- 
robskurą, jodo sidabro sluoksnis 
pasidarydavo šviesus ten, kur ap- 
švietimas buvo stipresnis, o ma 
žiau apšviestose vietose gaudavosi 
minkšti pustoniai. 

karto tikras vaizdas. 

Tačiau pirmosios fotografijos, 
kurias vadindavo dagerotipais, tu- 
rėjo du netobulumus: gauti ko- 
kiam vaizdui reikėjo kelių valandų 
išlaikymo, ir kita — trumpas vaiz 
do amžius, nes nuo šviesos skal- 
dėsi jodo sidabras ir vaizdas pra- 
nykdavo. Dageras pradėjo ieškoti 
priemonių vaizdui  supastovinti, 
kaip sakoma — užfiksuoti. 

Visai atsitiktinai Dageras suži- 
nojo, kad prancūzų atsargos ka- 
rininkas Njiepsasa, iš verslo vais- 
tininkas, išrado būdą vaizdams 
supastovinti. Prasidėjo susirašinė- 
jimas, trukęs kelerius metus. Ne- 
pasitikėjimas vieno antru trukdė 
jiems atvirai pasisakyti apie savo 
išradimus. Tik 1879 metais jiedu 
susitiko Paryžiuje ir susitarė veikti 
drauge. 

Tačiau Njiepso būdas pasirodė 
ne kuo geresnis už Dagero. Njiep: 
sas vartojo šviesai jautrų asfaltą, 
kuris nuo šviesos pasidarydavo 
pastovus; kur veikė jį mažesnė 
šviesa, jį buvo galima tam tikrais 
skysčiais nuplauti. Njiepso būdu 
vaizdams gauti irgi reikėjo ilga- 
laikio išlaikymo, ne kiek trumpes- 
nio, kaip Dagero. 

1833 m. Njiepsas mirė, ir Da- 
geras vienas varo savo bandymus] 
toliau. Mokslų istorija žino daug 
atsitikimų, kai kokiam išradimui 
padaryti padėdavo atsitiktinumas. 
Toks pat atsitiktinumas padėjo ir 
Dagerui. 

Padėjo kartą jis į spintą su 
įvairiais chemikalais silpnai išlai- 
kytą plokštelę, kurioje jokio vaiz- 
do nebuvo matyti. Rytą atidaręs 
spintą baisiai nustebo, pamatęs 
toje plokštelėję aiškų ir ryškų 
vaizdą! Tas įvykis labai Dagerą 
sujaudino. Jo svajonės apie grei- 
tą fotografavimą išsipildė, ilgų 
metų bandymai davė lauktų vaisių. 

Plokštelė buvo apšviesta tik 
labai trumpą laiką, tad vaizdo dar 
nesimatė, bet jis buvo, tik nema- 
tomas mūsų akims. Kažkoks re- 
aktyvas, chemiškai paveikęs, iškė- 
lė tą nematomą vaizdą! Tačiau 
spintoje, kur Dageras buvo padė- 


Gaudavosi iš 


jęs tą plokštelę, buvo labai daug 
įvairiausių chemikalų, nustatyti, 
kuris chemikalas prie vaizdo iš- 


Kalbos grynumu lietuviai se- 
niai rūpinasi. Ir suprantama. Ka- 
dai kadės mūsų kalbai grėsė pa- 
vojus išnykti. Kai kurios tarmės 
ligi šių dienų turi daugybę barba- 
rizmų, atsiradusių mūsų kalboje 
dėl įvairių svetimų įtakų. Jei su 
tais barbarizmais niekas niekad 
nebūtų kovojęs, reikia manyti, jų 
tiek ilgainiui mūsų kalboje būtų 
atsiradę, kad niekas jau būtų ne- 
įmanęs su jais sekmingai ir kovoti. 

Dabar galime džiaugtis, kad ne 


tik lietuvis inteligentas, bet ir 
ūkininkas, nedaug mokslų ėjęs, 
moka jau mūsų bendrine kalba 


parašytus laikraščius suprasti. Va- 


dinasi, tas ūkininkas jau turi tam 
tikrą kiekį žinomų lietuviškų žo- 
džių. 


Yra mūsų kalboje tokių žodžių, 
kurie kadaise neturėjo „pasitikė 
jimo“, o šiandie jau vartojami. Vi- 
si priprato ir, rodos, jau nebejun 
ta kaip anksčiau, kad vieno kito 
naujai nukalto žodžio buvo nevy- 
kusi daryba. Šiandie tokius žodžius 
kaip rankšluostis, veidrodis ir pan. 
vartojame be jokio abejojimo, o pra- 
džioje dėl jų buvo nemaža pasi- 
ginčyta. 
taip savi, lietuviški. 

Tam tikru laiku įsismagine, lie- 
tuviai net jau buvo perdėję savo 
kalbą bevalydami. "Vienas kitas 
kalbininkas, lietuvių kalbos mėgė- 
jas, nebūdamas tikras specialistas 
mokslininkas, buvo iš mūsų kal- 
bos bevejąs jau ir tokius žodžius, 
kaip sarmata, labas, krėslas ir pan. 

Tik Kazimieras Būga, didysis 
mūsų kalbininkas, grįžęs iš Rusi- 
jos į nepriklausomą Lietuvos val- 
stybę, griežtu savo žodžiu sudrau- 
dė įsismarkavusius kalbos išdykė- 
lius ir įrodė, kad daugybė jų ve- 
jamų žodžių yra tikrai lietuviškų. 

Apskritai, buvo pastebėta, kad 
anuomet kai kurie lietuviai buvo 
pergriežti savo kalbos nuo sveti- 
mų įtakų „valytojai“. Tokius ėmė 
vadinti puristais, nuo lotynų žo- 
džio purus švarus, tyras. 

Dabar mūsų kalbininkai nė ne- 
mano visų svetimų žodžių iš lietu- 
vių kalbos vyti. 

r TT 


kėlimo prisidėjo, buvo nelengvas 
dalykas. 

Dageras padarė labai gudriai: 
kas dieną dėdavo į spintą silpnai 
apšvieštą plokštelę ir išimdavo 
vieną chemikalą. Pagaliau paaiškė- 
jo: išėmus stiklinę su gyvsidabriu, 
plokštelė neryškėdavo. Vadinasi, 
gyvsidabris, tikriau jo garai, ryš- 
kindavo vaizdus, kurių žmogaus 
akis pastebėti negalėjo. 

Dabar pasirodė, kad užtenk 
visai trumpo, kelių minučių išlai- 
kymo gauti visai geram vaizdui. 
Tas leido Dagerui fotografuoti ne 
tik gamtovaizdžius, bet ir žmonių 
veidus. 

Dar trejus metus dirbo Dage- 
ras, norėdamas savo vaizdams 
gauti būdą ištobulinti, ir tik 1838 
metais viešai pasirodė jo „dage- 
rotipija“. 

Praėjo 100 metų. Toli pažengė 


šių dienų fotografija. Dageras, 
tiesa, gaudavo iš karto vaizdą, 
bet tik vieną. Šių dienų fotogra- 


fija padaro kiek tik norima — pa- 
gal reikalą. Dageras laikė kelių 
minučių išlaikymą dideliu laimėji- 
mu, o dabartiniai foto aparatai 
sėkmingai fotografuoja su 1/1C00 
sekundės išlaikymu. Dageras ir 
nesvajojo fotografuoti judančių 
daiktų, o dabartinis foto aparatas 
„pagauna“ ir greit skrendantį lėk- 
tuvą, ir sportininkų šuolius, ir 
greit lekiančią kulipką. 

Dagerui atrodė melas foto- 
grafuoti visiškoje tamsoje. O šis 
fotografavimo būdas kaskart vis 
plačiau mokslo taikomas. 

Žinoma, pasižiūrėjęs į senovės 
dagerotipus, ne vienas pašaipiai 
nusišypso, bet reikia atsiminti, 
kad tai mūsų dienų fotografijos 
pirmatakai, kad iš jų išsivystė visa 
mūsų dienų fotografijos technika, 


Kalbos grynumas ir svelinykės 


Daugybė jų seniai jau yra įsi-| 
giję mūsų kalbos pilietybės teises.. 
Mat, ir čia veikia „Įsisenėjimas“, | 
su kuriuo sunku kovoti. | 

Tačiau antra vertus, nėra noro: 
mūsų kalbon ir kišti be kokio svar- 
baus reikalo svetimus žodžius. Kas 
mėgintų, pavyzdžiui, savų žodžių 
pakankamai turėdamas, svetimai- 
siais verstis, tas klystų. O yra žmo- 
nių, kurie mėgsta įpinti į savo 
kalbą lotyniškų, vokiškų, rusiškų 
žodžių, tardamiesi tuo būdu iškil- 
mingiau, gražiau reiškią savo min- 
tis. Tai klaidingas manymas. Žinia, 
mokslo veikaluose ar straipsniuo- 
se, kur reikalingi visoki terminai, 
vienais savaisiais žodžiais neišsi- 
versime, juo labiau, kad tuo tarpu 
dar neturime kiek reikiant savų, 
lietuviškų, terminų susikūrę. 

Bet paprastuose laikraščių strai- 
psniuose, rodos, kur kas geriau 
būtų ėmus savaisiais žodžiais ver- 
stis. Nemalonu, kada koks rašei- 
va, pamėgęs svetimus žodžius, 
vartoja juos truputį ne ta prasme, 
kuria reikia, kitaip sakant pasiro- 
do tų savo vartojamų žodžių pras- 


| més kaip reikiant nesuprantąs. Tai 
Bet tie žodžiai šiaip ar|jau tikra nuodėmė. 


Visa tai čia kalbama dėl to, 
kad ir mūsų Vilniaus lietuviškuose 
laikraščiuose galima kalbamųjų 
„nuodėmių“ nekartą aptikti. 

Šit neseniai viename mūsų laik- 
raštyje buvo straipsnis, kuriame 
galima rasti šitokių sakinių: 

Politinis mezalijansas su pietų 
kaimynu sukėlė lietuviui gilių, o 
kartais ir liūdnų susimąstymų ant- 
plūdį — kurio išdavoje liko nusėti 
mūsų vieškeliai ir sodybos vieni- 
šais smutkeliais. 

Sakinys tikrai nepaprastai pa- 
rašytas. Be mezalijansų, čia gali- 
ma, rodos, ir pačiam stiliui kai 
ką prikišti. 

Toliau tame pačiame straipsny- 
je rašoma: 

a) Nuo čia lietuvis skendo ilgoj 
vargų ir kančių tiradoj; b) Mat, 
neatspėjo jis užburtos paslapties, 
kad jam buvo skirta savo energi- 
jos ištekliais ir vertybėmis grįsti 
kelius svetimiems kraštams j lai- 
mėjimų areną; <) Tai buvo „ho- 
mines divini“. 

Ir ten pat toliau, sakiniai; d) 
Kova dėl laisvės jiems buvo įpras- 
mintas gyvenimo tikslas, dėl ku- 
rio įkūnijimo aukojo ne savo as- 
mens paviršių, atseit, periferiją, bet 
visą patį save; e) Kova dėl laisvės 
jiems buvo kreacija; f) Nors kai 
kuriose mūsų tėviškės vietose šalti 
vėjai blaškosi, bet užtat kitur gai- 
vinantieji laisvės spindulių pluoštai 
įpilia gyvybės džiaugsmo, kurio 
glėbyje išdygsta dvasinių ir me- 
džiaginių jėgų sutelkimo puošnūs 
rezultatai; g) Liūdna yra mūsų 
tautos gyvenimo beepiloginė epo- 
pėja; h) Juo greičiau atitekę isto- 
rijai teciumfoliškai atšvęsta išbai- 
gimo džiaugsminga diena, juo 
smarkiau saulės spinduliai jdegins 
kadugynais apžėlusį tėviškės dir- 
voną ir juo greičiau lietuvis bus 
atribotas nuo kryžinio parašo. 

Pabrauktosios šio sakinio vie- 
tos paprastam žmogui sunku ir 
suprasti. Jas supranta nebent pats 
tų sakinių autorius. 

Toliau sakinys; j) Mūsų tauta 
liko tyra ir graži lyg Baltijos kran- 
tų geltonasis gintaras ar melsvųjų 
bangų panorama ir sakinys k) 
„„vargas su gyvenimu eiti nesu- 
gebantiems retrogradams — atsili- 
kėliams. 

Iš čia išrašytųjų sakinių matyti, 
kad jų autorius norėjo svetimais 
žodžiais pasinaudodamas, kažką 
nepaprastai gražiai sukurti: Bet 
išėjo kitaip. Dėl to noro smarkiai 
nukentėjo kai. kurie sakiniai ir jų 
stilius. Gerai rašo, kas paprastai, 
žmoniškai rašo, be didelio noro 


pasižymėti. 
V. M. 
y À p“ a 
Mūsų rašytojui Jonui Biliūnui 


kovo mėn. suėjo 60 metų nuo gi- 
mimo dienos. Tos sukakties progt 


kurios tėvas yra nepaprastas išra- (kitose: „Kultūrinėse Žiniose“ apie 


dėjas Luis Dageras. E 


J. Biliūną parašysime daugiau. 

1) Plačiai žinomo Lietuvos me ininko skulptoriaus Petro Rimšos kūriniai jo:nuo- 

saviame bute Kaune. Apačioje pats Petras Rimša ir jo vienas kūrinių — Lietuvos 

Kunigaikščio Gedimino medalis, padarytas Vilniaus miesto įkūrimo 600 metų 
sukaktuvėms paminėti. 

2) Lietuvos Seimo pirmininkas inž. K. Šakenis, kuris dabar mini spaudos darbo 
40 metų sukaktuves. 

3) Puošnūs „Pažangos“ Bendrovės rūmai Kaune. Juose sukoncentruota beveik 

4 visas Lietuvos tautinių organizacijų veikimas, 

4) Ši mėnesį Kaune įvykusio Lietuvos Šaulių Sąjungos suvažiavimo prezidiumas. 

Kalba Valst. Prezidentas A. Smetona. ApačiojeSaulių S-g0s choras su savo vėliava. 

5) Paskutinis Čeko-Slovakijos prezidentas Haka paskutinį kartą eina pro čekų 


kariuomenės garbės sargybą. 


ĮDOMUS PASAULIO ĮVAIRUMAI 


A DAS 

"DIRBANTIS KAUNAS 


Didžiosios įmonės, kuriose dirba 13.500 darbininkų. - 400 siuvyklų ir 212 batsiuvių dirbtuvių. - 


Naktį Kaunas būva tylus ir ra- 
mus. Nutyla dienos metu dūzgusieji 
autobusai, išnyksta gatvėmis vaikš- 
čiojusieji Žmonės, sustoja  sukęsi 
daugelio įmonių ratai. Tačiau ta ty- 
la būva tik išorinė. Daug nematomų 
darbo rankų budi ištisomis nakti- 
mis. Daugelyje spaustuvių  čerška 
intertipai, metalo rinkiniai darbinin- 
ko rankų dėka tampa puslapiais, kad 
rytą atsikėlęs kaunietis gautų pas- 
kutines naujienas. Budi darbo ran- 
kos elektros stotyje, kad miestas 
neliktų be šviesos. Su įtampa pluša 
kepyklos, daugiausia pasislėpusios 
rūsyse, kurių Kaune yra apie 110, 
kad atsikėlusiam piliečiui 
maisto. 

Ir daug kitų įmonių dirba nakti- 

mis, jose pluša naktinės darbinin- 


nestigtųi | 


Kaune pagaminama 8.000 kaliošių porų. - Kai miestas bunda 


ta. Tas tylusis darbo paradas, kuris, 


kartojasi kiekvieną rytą, išsklinda 
353 Kaune esančiose didesnėse įmo- 
nėse ir dirbtuvėse. Ir užverda fit- 
mingas darbas, kad Kaunas būtų so- 
tus, kad jam nieko nestigtų. 


NEMATOMOS DARBO RANKOS 

Kaune yra apie 35.000 darbinin- 
kų. Ir sunku įsivaizduoti, kur pluša 
tos darbo rankos. Daugiau dėmesį 
teatkreipia didžiosios įmonės, ku- 
riose dirba po kelis šimtus darbinin- 
kų. Tačiau jų nėra tiek daug. Didžio- 
ji darbo rankų dalis dirba mažesnė- 
se įmonėse ir darbavietėse, kurių 
Kaune yra apie 2.750. Kai kuriose 


kų pamainos, bet tas darbas ma-|JŲ dirba po kelis — du tris — dar- 


žai kam pastebimas. 


AB ! darbo rankų talkos 
Kurį laiką atrodo, kad K K-i any 
raja A k Dao dalis. Vieni su plaktukais 


tį tikrai miega. Ir tik ankstų rytą, 
apie 3 valandą, kai dar tamsa vyrau- 


bininkus. Bet visi jie yra didžiosios 


nepamainoma 
palinkę 
ant kiaurų batų juos skuba taisyti, 


ja visose miesto kertėse ir jį gaubia kad vienintelį apavą turįs Žmogus 


tyla, į gatves su šluotomis išslenka | 


tamsūs siluetai, gatvių valyti. 

Per 500 kiemsargių rūpestingai 

valo šaligatvius ir gatves, kad 

Kaunas rytą būtų tarsi pasipuo- 

šęs sutikti svečius. 

Kai apytamsoje suaidi fabrikų si- 
renos, staiga Kaunas pakinta. Jis 
atbunda ir pasidaro gyvas. Į visus 
skersgatvius, akligatvius, gatves ir 
aikštes išsiveržia į darbavietes sku- 
bančių tūkstančiai darbininkų. Bet 


galėtų reikiamu laiku į miestą išei- 
ti, kiti suprakaitavę baigia siūti jau- 
navedžiui vestuvinį drabužį bei dar- 
bo žmogui — savo nepažįstamam 
draugui — apsiaustą. 


KAUNE ESAMOS ĮMONĖS IR JŲ 


SKAIČIAI 
Iš viso Kaune yra apie 90 atskirų 


verslo bei amatų sričių. Kai kurių 
darbo sričių įmonių labai maži skai- 


čiai, vos po kelios. Tačiau nemaža 


greit šios minios darbo žmonių pra-| yra ir po keliasdešimt tos pačios sri- 


nės, teturinčios po kelis darbininkus 
ir kurių Kaune tėra tik po vieną, 
yra šios: puodų dirbtuvė, linų au- 
dykla, ratlankių dirbtuvė, veltinių ir 
kt. 

O štai didesnėsės ir gausesnėsės 
darbavietės bei dirbtuvės: penkios 
akmens apdirbimo įmonės, gaminan- 
čios įvairius akmens dirbinius, jų 
tarpe ir antkapius; akmens apdirbi- 
mo įmonėse'iš viso nuolat dirba apie 
250 darbininkų; didžiąją jų dalį su- 
daro akmentašiai, ruošią akmenis 
Kauno gatvėms grįsti. Šaltkalvių ir 
mechaniškų dirbtuvių yra 93. Tau- 
riojo metalo apdirbimo įmonių 
auksakalysčių — Kaune yra 18. Jų 
darbininkai — amatininkai daro žie- 
dus, įvairias apyrankes, kuriomis 
mėgsta puoštis moterys, monogra- 
mas ir tt. Šių dienų žmogui būtų 
sunku gyventi be laikrodžio, nepa- 
mainomo laiko matuotojo. Šios rū- 
šies darbo įmonių yra arti 40. Jose 
dirba kvalifikuoti darbininkai, ku- 
rių skaičius siekia 70 ir jie visiems 
Kauno gyventojams suspėja patai- 
syti sugedusius laiko matuotojus. 

Muilo gaminimo įmonių Kaune 
yra 14, kuriose dirba arti 100 darbi- 
ninkų. 

Įvairių maisto produktų dirbtuvių 
Kaune yra per 200, kuriose dirba 
apie 300 darbininkų. Dvylika malū- 
nų, 110 kepyklų, apie 20 mėsos ir 
žuvų produktų gamybos įmonių, 6 


Daugiausia Kaune yra drabužių 
siuvyklų. 25 siuvyklos yra stambes- 
nės, kuriose mažiausia dirba po 5 
darbininkus. Tačiau iš viso yra apie 
200 drabužių siuvyklų, kuriose dirba 
apie 600 žmonių. Į šį skaičių nejeina 
kepurių ir skrybėlių gaminimo įmo- 
nės, kurių yra per 70, baltinių ir 
gorsetų siuvyklos, kurių yra per 
120. Prie šių skaičių pridėkime 212 
Kaune esančių batų siuvimo bei tai- 
symo dirbtuvių, mezginių įmonės, ir 
Kaune turėsime apie 850 su siuvimu 
turinčių ryšio dirbtuvių, kuriose dir- 
ba per 3.500 darbininkų. 

Tekstilės pramonės įmonių, pra- 
dedant verpyklomis ir baigiant au- 
dyklomis, iš viso Kaune yra 30. Į 
ši skaičių įeina vėlyklos, dažyklos, 
pluošto apdirbimo įmonės, karšyklos 
ir pan. 

Su popierio ir poligrafijos darbu 
turinčių ryšio darbaviečių Kaune 
yra 133. Iš jų: 28 spaustuvės ir cin- 
kografijos, 14 kartono ir kitų po- 
pierio apdirbimų įmonių  įmonėlių, 
knygrišyklų ir kt. Visose jose dirba 
apie 2.500 darbininkų. 

Medžio pramonėje dirba apie 1500 
darbininkų, o šios rūšies darbavie- 
čių, pradedant pačiomis smulkiosio- 
mis ir baigiant stambiosiomis Kaune 
yra apie 130. 

Kirpyklų Kaune yra apie 180, ku- 
riose dirba apie 400 kirpėjų. 

Gumos fabrikai tėra du, turį apie 


Per dieną 


kasdien pagamina apie 8.000 porų 
kaliošų, batų bei guminių `“ batelių. 
Šiuo apavu Kaune darbininkai ap- 
rūpina ne tik paties Kauno gyven- 
tojus, bet ir visos Lietuvos, 

Prie visų čia suminėtų skaičių dar 
pridėkime metalo, stiklo, chemijos, 
odų ir kailių imones ir pasieksime 
a esamų įmonių skaičių 


2.750. 


PROTO TALKA 


Ne vien tik įmonėse dirba darbi- 
ninkai. Stambūs jų skaičiai dirba 
šeimose. Kaune tik tarnaičių yra 
Ė 3.500. Į ši skaičių įeina ir val- 


DIDŽIOJI DARBO RANKŲ IR 


gyklų bei restoranų padavėjos ir pa- 
davėjai. Toliau: skalbyklos, valyk- 
los, miesto susisiekimas, kuriame 
dirba apie 1.000 darbininkų (kon- 
duktoriai, šoferiai, nešikai, vežikai 
ir pan.). 


Visi tie tūkstančiai darbininkų 'ne- 
matomų rankų kasdien atlieka mil- 
žiniškus darbus. Plytą prie plytos 
dėdamos, jos išaugino stilingus pa- 
status, išgrindė gatves, butus ap- 
statė gražiais baldais. Visa, kuo 
kiekvienas kaunietis ir provincijos 
gyventojas kasdien naudojasi, yra 
išdava didžiosios proto ir darbo 
rankų talkos. Protai kuria projek- 
tus, ieško patobulinimų įvairiose sri- 
tyse, o visus jų užmanymus įvykdo 
paprasta rūpi ranka. Pieštuką ve- 
džioją — pirštai ir stipriose ranko- 
se kastuvas — gražus simbolis dar- 


daržovių produktų dirbtuvės ir tt. Su darbininkų. Abu šie fabrikai | bo talkos. Stasys Mingaila 


Išradėjų giminė 


nyksta, kažkur nematomai sutirps- ties darbaviečių. Smulkiausios įmo- 


„Nežinomasis ispanas“ 


"Iš ISPANŲ PABĖGĖLIŲ STOVYKLŲ PIETŲ PRANCŪZIJOJE PRA GARIŠKOS BŪKLĖS. — KUR PA- 
SIDĖTI NENORINTIEMS GRĮŽTI Į NACIONALISTINĘ ISPANIJA? 


„Prahos Českė Slovo“ II.28 įsidėjo 
įdomų specialų savo reportažą iš is- 
panų pabėgėlių stovyklų Pietų Pran- 
cūzijoje. Tų pabėgėlių būklė yra 
tikrai pragariška. 

Dumblinuose laukuose aplink Pie- 
tų Prancūzijos pasienio miestą Per- 
pignaną šiuo metu vyksta paskuti- 
nis ispanų tragedijos veiksmas. Ten 
sutelpa nemažiau kaip 380.000 ispa- 
nū, o kiti mena jų esant iki pusės 
milijono, Tikro jų skaičiaus nežino 
niekas. Niekas jų nesuskaitė, niekas 
mesurašė. Niekas ir negalėjo nei 
jų suskaityti nei tinkamai priglau- 
sti. Nesuskaitomos jų masės taip 
staiga sugriuvo iš Ispanijos į Pran- 
cūziją, kaip kad staiga, debesims 
prakiurus, griūte užgriūva tvaniška 
liūtis, kurios nieku  nebeužtvenksi, 
kuri nuneša ir esamas užtvankas. 
Taip ir tam ispanų pabėgėlių tvanui 
sulaikyti tebuvo paskubomis atvi- 
ruose laukuose spygliuotų vielų tvo- 
romis aptverti dideli gardai, stovyk- 
lomis vadinami. 

Jokių pastogių, jokių net ir men- 

kiausių patogumų — viskas po at- 

virų dangumi. 

"Tiesa, pirmosiomis pabėgėlių ant- 
plūdžio dienomis buvo pastatyta 60 
barakų po 86 žmonių talpos kiekvie- 
name. Tie barakai bematant užsi- 
kimšo daugiau kaip 5.000 moterų ir 
vaikų. Moterys ir vaikai tuose ba- 
rakuose miega ant plikų medinių 
grindų; tačiau bent nelyja ant jų, o 
taip pat jie dar gauna kasdien viralo. 
Deja, pabėgėlių mcterų su vaikais 
čia yra apie 30.000, o gal būt, ir dau- 
giau. Kur bepadėti kitas moteris su 
vaikais? Prancūzai jas dabar grąži- 


na ištisomis masėmis į gen. Franco 
valdomą Ispaniją, visai nepaisydami, 
nori ar nenori ten grįžti, 

Daug baisesnė padėtis yra pabė- 
gėlių, uždarytų tuose garduose be 
jokios pastogės. Ant jų čia ir lyja ir 
sninga. Guli jie ant plikos žemės, 
dažnai balose. Dėl to tie žmonės už 
spygliuotų vielų tvoros, kaip rašo 
korespondentas, nebepanašūs į žmo- 
nes. Jų drabužiai sulipę purvais, 
Nebeatskirsi čia sulipusio tarptauti- 
nės brigados svetimšalio savanorio 
nuo mobilizuoto ispano kario, buvu- 
sio generolo ir universiteto profeso- 
riaus, arba Geronos gubernatoriaus 
nuo paprasto ispano kaimiečio. Visi 
čia atrodo lygūs. Ne tik peršlapę ir 
purvais aplipę, bet ir dreba nuo šal- 
čio. Bando sušilti judesiais, bet dau- 
gumas judesiams jėgų nedaug betu- 
ri, nes daugumas išbadėję dar iš 
fronto ir iš laisvės laikų. Daug jų 
yra kentę badą dar Barcelonoje ir 
frontuose, o paskui išbadėję skubėjo 
per Pirenėjų kalnus į Prancūziją. 

Kai išvargę tie žmonės sugula ant 
dumblios žemės, tai, anot korespon- 
dento, sunku atskirti, kuris miega, 
kuris merdi iš nuovargio, c kuris jau 
ir amžinai užmigęs. Kasnakt po ke- 
letą tų vargšų sušąla. Tik per keletą 
dienų už Perpignano kapinaičių pa- 
laidota 122 ispanų respublikonų pa- 
bėgėliai ir 21 vaikas. Daugelio jų ne- 
išaiškinta nė asmenybės, nes neturė- 
io jokio dokumento. Dėl to į jų ka- 
pus įsmeigtuose paprastuose medi- 
niuose kryžiuose užrašyta: ,„Nežino- 
masis ispanas“. 

Gyvieji gi tiek ir tekalba, kad kei- 
kia. Keikia visus ir viską. Buvo at- 


vykusi jų pasižiūrėti Prancūzijos 
atstovų rūmų ir senato delegacija. 
Delegatai matė visą tą pragarą ir 
patys tiksliai apie tai pranešė savo 
oficialiuose pranešimuose. Tačiau 
ką čia begali padaryti Prancūzija? 

Kur bepadėti tiek pabėgėlių ? 

Kai kuriems tų bėglių, turintiems 
Paryžiuje ar kitur kur Prancūzijoje 
pažistamų ir turintiems pinigų, pa- 
vyksta laikinai ištrūkti iš to praga- 
ro. Stovyklos administracija išrašo 
jiems liudijimą, kad jie tįkrai yra 
paleisti iš stovyklos. Jie laikinai 
vyksta giliau į Prancūziją. Tačiau ar 
ilgam? Anksčiau ar vėliau jie vėl 
bus grąžinti į stovyklą, nes neturi 
leidimų gyventi Prancūzijoje. 


Buvo tikėtasi, kad neanarchistus 
ir nekomunistus Ispanijos pabėgė- 
lius priglaus lotyniškosios Pietų 
Amerikos valstybės, o anarchistus, 
komunistus ir tarptautinės brigados 
liekanas priglaus Sovietų Rusija. 
Pietų Amerikos valstybės buvo jau 
ir sutikimą davusios ir buvo atsiun- 
tusios savo pasiuntinius į pabėgėlių 
stovyklą pasižiūrėti tų žmonių. Ta- 
čiau, kaip čia beatrinksi iš pusės mi- 
lijono minios, kuris čia komunistas 
ar anarchistas ir kuris ne? Pasi- 
žvalgė atsiųstieji Pietų Amerikos 
valstybių pasiuntiniai, pasižvalgė, 
pasibaisėjo stovyklos būkle — ir iš- 
važiavo sau. Sovietų Rusijos gi vy- 
riausybė, anot korespondento, iki 
šiol net nieko neatsakė į užklausimą, 
ar priims ispanų komunistus, anar- 
chistus, ar bent buvusius tarptauti- 
nės brigados karius. 


MOKSLINIŲ IŠRADIMŲ TALENTAS. VAIKŲ PAVELDIMAS IŠ 
TĖVŲ JAU KELINTA KARTA 


Neseniai = Paryžiuje buvo iškil- 
mingai paminėta garsaus prancūzų 
fiziko Antano—-Cezario  Becguere- 
lio, ar tikriau pasakius, ištisos fi- 
zikų Becguerelių giminės sukaktis. 
Tose nepaprastose iškilmėse daly- 
vavo net Prancūzijos respublikos 
prezidentas. Tikrai nepaprasta, 
gal būt, vienintelė tokia istorijoje 
sukaktis. 

1838 m. Paryžiaus gamtos isto- 
rijos muziejaus profesoriai pavedė 
Antanui-— Cezariui Becguereliui įs- 
teigti gamtos mokslų fizikos kated- 
rą. A.—C, Becguerelis buvo baigęs 
politechniką, buvo buvęs  inžineri- 
jos batalijono vadas, tačiau būda- 
mas 25 metų amžiaus 1815 m. me- 
tęs karinę karjerą ir pasišventęs 
tik mokslu. Jo sūnus Edmondas 


Šeimyninė laimė 


Ne vienas mokslininkas yra tyrinė- | 


jęs žvėrių, paukščių, žuvų gyvenimą. 
Daug kas yra pastebėta ir gerai ži- 
noma, tačiau kiekvienas naujas tyri- 
nėtojas suranda vis naujų ir naujų 
duomenų. Šiomis dienomis vienas pran- 
cūzų tyrinėtojas vėl paskelbė naujų 
duomenų apie žvėrių gyvenimą. La- 
biausiai jis kreipė dėmesį į žvėrių šei- 
myninę laimę. Didžiosios bezdžionės, 
kaip gorilos, šimpanzės, orangutangai, 
gyvena ištisą amžių su viena ir ta pa- 
čia drauge. Tų žvėrių ir meilė vaikams 
yra gana didelė. Kai puola priešas, 
tai tėvas pirmiausia saugoja motiną ir 
vaikus. Panašiai elgiasi ir liūtas. Jis 
ypatingai jautrus savo draugės atžvil- 
giu. Dažnai po medžioklės draugei 
yra paliekami geriausi kąsneliai. Pats 


+0+ 


ta fizikos katedra, tebūdamas 18 
metų amžiaus tapo savo tėvo padė- 
jėju, o 1878 m. ir pakeitė jį. Jo sū- 
nus, Henri Becguerelis, kuris tie- 
siog užaugo fizikos laboratorijos at- 
mosferoje, 1887 m. mirus jo sene- 
liui, pakeitė savo tėvą, paskirta 
profesoriumi, laboratorijoje, o 1892 
m. pakeitė savo tėvą ir fizikos ka- 
tedroje. Būdamas 36 metų am- 
žiaus Henri Becguerelis buvo išrink- 
tas prancūzų mokslo akademijos 
nariu. Henri Beoguerelis kaip tik 
1896 m. kovo 1 d. išrado radioak- 
tyvumą, tuo būdu padarydamas vi- 
są perversmą fizikos moksle, nes 
tas jo išradimas pakeitė visas fizi- 
kos teorijas. 


|ia pačiais metais, kai buvo įsteig- 


žvėrių gyvenime 


liūtas tik tada ėda, kada draugė yra 
soti. Liūtai yra viens kitam ištikimi. 
Taip pat jie rūpinasi savo vaikais. Mo- 
tina žaidžia su vaikais ir leidžia dary- 
ti jiems kas tik patinka. Tėvas rūpi- 
nasi pagaminti vaikams gardesnį kąs- 
nelį. + 

Tik žemesnieji gyvūnai netaip ,,žmo- 
niškai“ gyvena. Ten kartais net pasi- 
| keičia vaikų priežiūros ir vaikų auklė- 
jimo vaidmenimis patelė su patinu. Pa- 
| vyzdžiui, yra labai daug žuvų rūšių. 
kur naujai gimusias žuvytes užaugina 
patinėlis, o ne patelė. Patelei reikis 
išmesti ikrus ir tuo visos pareigos yra 
pabaigtos. O patinas rūpinasi paruoš- 
ti „namų židinį“ ir išauklėti ir išmai- 
tinti žuvytes. 

AIDAS 


Palengvinimai Lietuvos Žemės ūkio naujakuriams 


Lietuvos Ministrų Taryba pri- 
ėmė žemės reformos įstatymo pro- 
jektą, kuriuo žemės reformos įsta- 
tymo $3i papildomas tokiu punk- 
tu: nuo žemės išperkamų mokes- 
čių atleidžiami tiesioginiai įpėdi- 
niai asmenų, iš kurių po 1863 m. 
sausio 1 d. rusų valdžios buvo 
atimta žemė. 

1863 m. sukilimo dalyvių tie- 
sioginiams įpėdiniams, pagal že- 
mės reformos įstatymą, grąžinta 
133 rusų valdžios konfiskuoti ūkiai, 
kurie sudaro 1.704 ha žemės plo- 
tą. Be to, tais atsitikimais, kai nu- 
kentėjusių asmenų įpėdiniams jų 


tėviškės negalėjo būti grąžintos, 
nes konfiskuotieji ir atiduotoji 
rusams — kolonistams žemė buvo 
perėjusi į kitų asmenų rankas, 
jiems yra duota žemės kaip beže- 
miams. Tokių asmenų apie 20. Ir 
iš jų išperkamų mokesčių nebus 
reikalaujama. 

Pagal žemės reformos įstatymą, 
kariams savanoriams, mirusių ka- 
rių savanorių šeimoms ir žuvusių 
kovose su Lietuvos priešais karių 
šeimoms, nesant galimybės duoti 
žemės patogioje įsikurti vietoje, 
žemės pašalpos ligi 4.800 It. Ligi 
šio laiko liko neaprūpinta žeme 45 

Vatikano Valstybės sekretorius 


Jo funkcijos 


Buvusį Vatikano valstybės sek- 
retorių kardinolą Pačelį išrinkus 
Popiežiumi, daugelis kleusė, kas 
bus naujasis valstybės sekretorius. 
Neseniai jis jau paskirtas — tai 
buvęs Popiežiaus nuncijus Paryžiuje 

„kardinolas Malione. 

Kardinolas valstybės sekreto: 
rius “a labai svarbus asmuo. 

T. Popiežiaus „alter ego“, ant- 
rasis aš. Jis yra kartu ir Vatika- 

"no valstybės ministras pirmininkas, 

ir užsienių reikalų ministras. Kaip 
toks jis sprendžiamuoju balsu da- 
lyvauja visuose pontifikalinių kon- 
gregacijų posėdžiuose. 

Valstybės sekretorių skiria pats 

Popiežius. Tarp Popiežiaus ir val- 
stybės sekretoriaus yra glaudus 
bendradarbiavimas; tatai reikalau- 
ja ir gilaus pasitikėjimo. Kiekvie 
ną dieną valstybės sekretorius da 
ro Popiežiui pranešimus ir su juo 
tariasi aktualiaisiais Bažnyčios rei- 
kalais. Dėl to ir kardinolo valsty- 
"bės sekretoriaus kambariai esti 
kuo arčiausiai prie Popiežiaus apar- 
tamentų — apačioje jų, pirmaja- 
me Vatikano rūmų aukšte. Jo ži. 
nioje yra Vatikano automobiliai. 
Valstybės sekretorius atstovauja 
Popiežiui visuose bėgamuose dip- 
iomatijos reikaluose, jis ruošia 
„oficialiuosius pietus, priiminėja vi- 
zitus. Valstybės sekretorius savo 
pareigas eina ligi mirties. 

Valstybės sekretorius palaiko 
ryšį su nuncijais. Nuo Vienos 
kongreso laikų nuncijams pripa- 
žįstamos ne tik visos diplomatinių 


bei pareigos 


atstovų teisės, bet jiems dargi tei- 


kiamos pirmenybės prieš kitus 
diplomatus. Nuncijaus titulas ati- 
tinka ambasadoriaus titulą, inter- 


nuncijaus — pasiuntinio, antrosios 


klasės diplomato titulą. Bažnyti- 
nėje srityje nuncijai toje šalyje, 
kur jie yra paskirti, traktuojami 


kaip arkivyskupai. 

Didžiųjų nunciatūrų dignitoriai 
vėliau paprastai pakeliami į kardi- 
nolus; taip buvo ir su dabartiniu 
Popiežium Piju XII, kuris, kaip ži- 
nome, ilgus metus buvo nuncijus 
Berlyne, ir su dabartiniu valsty 
bės sekretoriumi kard. Malione, 
kuris prieš gaudamas kardinolo 
skrybėlę, buvo nuncijus Paryžiuje. 


Antroji Vatikano valstybės sek- 
retoriaus funkcijų sritis apima 
tvarkymą reikalų, iškylančių tarp 
Vatikano ir atskirų valstybių, kaip, 
sakysim, ginčai bei konfliktai dėl 
konkordatų aiškinimo. Trečiasis 
skyrius yra kanceliarija, kurioje 
daugiausia 
Tame skyriuje redaguojamos bre- 
vės—trumpi pontifikaliniai laiškai. 

Valstybės sekretorius rūpinasi 
archyvo konservavimu. Diplomati- 
niai Vatikano dokumentai 59 metų 
laikomi slaptai; tam laikui praėjus, 
jie perkeliami į Vatikano bibliote 
ką ir prieinami mokslininkams. Vi- 
sų šalių istorikai tenai randa ne- 
paprastai vertingos irbrangios me 


džiagos, nes Vatikano santykiai 
apima keliasdešimt viso pasaulio 
valstybių. Iš „XX A.“ 


šeimos mirusių karių savanorių ir 
18 šeimų žuvusių kovose su Lie- 
tuvos priešais šiaip karių. Įstatymo 
pakeitimu numatoma jiems, kaip 
ir kariams savanoriams, vietoje 
žemės duoti padidintas pašalpas 
pinigais arba valstybės iždo garan- 
tuotais pasižadėjimais laiškais.» +; 

Be to, gavusieji žemės: beže- 
miai ir mažažemiai, kurie gautoje 
žemėje yra įsikūrę ir vien tik iš 
žemės gyvena, nuo mokėjimo $ 332 
nurodytos sumos už pirmus neap- 
mokėtus 10 pusmečių ir nuo bau- 
dos už nesumokėjimą tos skolos 
atleidžiami. Sis palengvinimas tai- 
komas ir tais atsitikimais, kai be 
žemių arba mažažemių gautoji že- 
mė yra tekusi paveldėjimo keliu 
jų įpėdiniams arba yra perleista 
tėvams, vaikams, žentams, bro- 
liams ir seserims. 


Isikūrusių naujakurių gyvenimas 
daugumoje buvo labai sunkus. Be- 
veik visus juos slėgė didelės sko- 
los, užtrauktos ūkio kūrimo reika- 
lams. Kol išėjo 9 metai, nuo ga- 
vimo nuosavybės dokumentų, iš 
naujakurių nei išperkamieji už že- 
me mokesčiai, nei duotos jiems 
paskolos nebuvo ieškoma. Dabar 
jau atėjo laikas tas skolas mokėti, 
o dauguma naujakurių dar neturi 
visų reikalingų trobesių irtinkamo 
gyvo bei negyvo inventoriaus. 
Stropiai ieškant priklausomas valsty- 
bės iždui iš naujakurių skolas, bū- 
tų suttukdytas jų įsikūrimas, todėl 
įstatymo pakeitimu norima juos 
atleisti bent už 5 metus nuo mo- 
kėjimo valstybei skolos, susi dariu- 
sios iš išperkamųjų už žemę mo- 
kesčių ir duotų jiems ūkiams kurti 
paskolų. Įstatymo pakeitimo pro- 
jektas persiunčiamas Seimui. 
—————————— 


— Šo mėn. 18 dieną Ukmer- 


vyrauja pasaulininkai.|gė rašytojui K. Borutai įteikė 500 


litų premiją už romaną „Mediniai 
stebuklai“. Ta proga naujojoj gim 
nazijos salėj įvyko literatūros va- 
karas, kuriame savo kūrinius skai- 
tė L. Gira, Salomėja Nėris, K. Ja- 
kubėnas, K. Boruta, P. Cvirka, J. 
Marcinkevičius, Pumputis, Mont- 
vila ir kt. Visas vakaras praėjo 
nepaprastai pakeltoj nuotaikoj. 
iomis dienomis Rygoje bu- 
vo surengta darbo ir poilsio paro- 
da. Joje dalyvavoir Lietuvos drau- 
dimo įstaigos. 


————————————-——————-———————————————————————— —-————-———————————————————-———— 


Pasaulis pro šviesius akinius 


(Feljetonas) 


Sveikata brangesnė už auksą. 
Sveikatos mugėje, kaip baronkos, 
nepirksi. Brangink ją, broli mielas. 
Negadink nervų, širdies, plaučių ir 
-jaknų. Nepersiimk bet kuo, nesi- 
rūpink, į gyvenimą žiūrėk pro švie- 
sius akinius. Šioje vietoje pateiksiu 
tau, broliuk tu mano, išganingą 
receptą, kurio laikydamasis sulau- 
ksi šimto metų. Laikydamasis ma- 
no nurodymų būsi riebus, drūtas, 
kaip Musolinis. Jei jų nesilaikysi— 
būsi liesas, laibas, kaip Cember- 
lenas. Pasirink. 


Gyvenimas yra gražus. Ypač 
po gerų pietų. Tik tą grožį reikia 
mokėti jausti. To grožio ieškok 
visur: sekvestratoriaus asmenyje, 
tavo uošvės kalboje, uždarytų mū- 
sy draugijų kuratorių ar likvidato- 
rių žygiuose. 


Pavyzdžiui, kuri mūsų organil 
zacija ruošia vaidinimą. Ateini _ 
tą vaidinimą. Bet tavo biliete pa 
žymėtoji vieta jau užimta. Sėdi jo 
je kažkokia grakšti tautietė. Nepa- 
togu ją išprašyti. Dar. įsižeis. Ir tu 
„visą vaidinimo laiką stovi, o ji sė- 
di. Tu mokėjai pusantro auksino, 
o ji dvidešimt skatikų. Piliečiai tau 
numindo kojas, aptrina kamšatyje 
šonus. Scenos tu nematai. Matai 
tik priešais tave stovinčio aukšto 
„piliečio nugarą. Artistų kalbos tu 
| negirdi. Girdi tik šalia tavęs sto- 
|. vinčių piliečių draugišką pašneke- 
sį: „Nesistumdyk, ba smakran vo- 
šiu!“ Zodžiu, už pusantro auksino 
tu laiką praleidi labai įdomiai, ma- 
lonioje nuotaikoje. Taigi, broliuk, 
nepyk, nesinervink, nekeik organi- 
Zatorių, kad tau teko kamšatyje 
stovėti. Negadink sau kraujo. Žiū 
Tėk į šį įvykį kaipo į nekaltą iš- 
daigą, tam tikrą tavo pilko gyve- 


nimo pajvairinimą. Tokios nekaltos 
išdaigos įvairina gyvenimą, žadina 
vaizduotę, sukelia apetitą. Vadinas, 
išganingai veikia tavo sveikatą. 
Žmonės, įvairumo ieškodami, vyk 
sta į Afrikos džiungles, Indijon, 
Eišiškėsna ir Ignalinon, brangius 
pinigus moka, otu, broliuk, tą jvai- 
rumą turi čia pat, vietoje, už pu- 
santro auksino (su kabyklomis im- 
tinai). 

Arba vėl. Nepatekai į kurios 
draugijos valdybą, nors buvai rim- 
tas kandidatas. Ar manai, kad ta- 
vęs tautiečiai tyčia, iš blogos va- 
lios nerinko į valdybą? Ne. Tai jie 
darė tavo labui, tavo gerovei. Jiems 
rūpėjo tavo brangi sveikatėlė, tavo 
plaučiai, širdis ir nervai. Juk žinai 
kad ant valdybos narių visuomenė 
šunis karsto. Dėl visko valdyba kal- 
ta. Blogi metai — valdyba kalta, 
lietus — valdyba kalta, sausros — 
valdyba kalta, gripas siaučia—aiški 
valdybos kaltė. Ar maža tu galė- 
tumei pagadinti sau kraujo, valdy. 
boje būdamas? Bent dešimčia me- 
tų sutrumpintum sau gyvenimą. 
Taigi nepyk, nerūstauk, lik eiliniu 
draugijos nariu. 


Parašėi puikų, tavo nuomone, 
straipsnį. Jį kurdamas prakaitavai, 
stenėjai keletą dienų, sudergei tris 
litrus rašalo, pusę pūdo popierio, 
sudilinai, sukramtei keliolika piėš- 
tukų, sulaužei dėžutę plunksnų. 
Galop pasiuntei tą savo puikų 
straipsnį kuriai redakcijai. Ji ne- 
priėmė. . Bet tu, broliuk, nesisie- 
lok, nenuleisk rankų. Siųsk tą sa- 
vo puikų, išimtiną straipsnį kitos- 
na redakcijosna. Paeiliui. Vienai 
grąžinus, siųsk kitai. Ar maža Vil- 
niuje lietuviškų laikraščių? Jie juk 
ir yra tam, kad spausdintų tavo 


straipsnius. Visoms 
atsisakius priimti, -tu tą savo puikų 
straipsnį kiek pataisyk, šį tą iš- 
brauk, kai ką pridėk ir vėl paleisk 
apyvarton po redakcijas. Po metų, 
kitų, penkerių tą tavo puikų straip- 
snį kuris laikraštis gal ir įsidės. 
O tuomet tu jausiesi ne veltui dir- 
bęs, ne veltui prakaitą varvinęs. 

Išleidai rinktinės savo poezijos 
rinkinį. Galvojai pasaulį nustebi- 
nes, ožio ragan suUVaręs visus iki 
tavęs gyvenusius poetus. Bet kri- 
tika „suvažinėjo“ tavo poeziją. Ta- 
čiau tu, „broliuk, to sau galvon ne- 
sidėk, nepersiimk. Pagaliau, kas 
tau liepė poezija rašyti? Rašyk 
romaną, apysaką. Jei ir tas nepa- 
vyks — rašyk dramą, komediją, 
rašyk prašymą šventam Petrui ar 
į beprotnamį. Nėra įstatymo, drau- 
džiančio tau tai daryti. 

Nesirūpink, neliūdėk, jei tavoji 
mergelė bus kitą pamilusi. Ar dar 
maža „ji tau kaštavo? Vaišinai ją 
saulegręžio sėklomis, zelteriu, sal- 
dainiais. Tiesa, šie saldainiai buvo 
ne pirmosios rūšies, daugiau juo- 
se buvo miltų, burokų ir sachari- 
nos, negu cukraus, medaus ar šo- 
kolado. Bet vis tik tuo būdu tu 
per trejus metus išleidai, mergelę 
vaišindamas, nemažą auksinų su- 
mą. Taigi negailėk jos. Moteris — 
nepastovaus būdo sutvėrimas. 

Turi sutaupęs pinigo. Neri pir- 
kti namą, bet negauni leidimo. Ar 
manai, kad, neduodami tau leidi- 
mo, blogai linki? Klysti, broliuk. 
Tai daroma tavo gerovės sumeti- 
mais. Jei ne už metų, tai kitų kils 
karas, atlėks priešo lėktuvai, nu- 
mes kelias bombas ant tavo namo 
—ir šipulių iš jo nebeliks. Taigi ne- 
galvok pirkti namo. Sutaupas lai- 
kyk kojinėje. Sunku tikėti priešo 
lakūną būsiant tokį taiklų ir galė- 
siant jį pataikyti į tavo kojinėje 
laikomas sutaupas. 

P. K—čius. 


redakcijoms | ž 


————— T 


Viln -Trakų apskr. 


Gervėčiai. Nepatvirtinti seniū- 
nai. Šiomis dienomis Vilniaus-Tra- 
kų apskrities storasta atsisakė tvir- 
tinti neseniai išrinktus seniūnus, 
būtent: Girių sodžiaus Povilą Lau- 
rynavičių ir Rimdžiūnų sodžiaus — 
Bronių Jeraminą. 

Nepatvirtinimo priežastis storas- 
tos nurodoma tokia: nepakankama 
opinija 

Dėl Rimdžiūnų seniūno nepa- 
tvirtinimo Rimdžiūnų seniūnijos ta- 
rybininkai nusiuntė atitinkamą raš- 
tą Vilniaus vaivadijos įstaigon. Savo 


| rašte tarybininkai pažymėjo, kad jų 


išrinktas seniūnas Br. Jeraminas 
teismo nėra baustas, kad jis tarna- 
vęs lenkų kariuomenėje ir apskritai 
jų apylinkės žmonių tarpe turįs 
gerą vardą. Tarybininkas. 


Brėslaujos apskr. 


„Miliūnai, Apso valsč. Ir čia 
nepatvirtintas seniūnas. Šių metų 
pradžioje Pelekų seniūnijoje buvo 
išrinktas seniūnu iš Miliūnų so- 
džiaus lietuvis M. Vansavičius. Ta- 
čiau apskrities storasta jo nepatvir- 
tino. Šį mėnesį įvyko antri seniū- 
no rinkimai. Dabar jau išrinktas 
lenkas A. Trukanas. 

Kaip kitais metais, taip ir šie- 
met Miliūnų sodžiuje išplatinta yra 
nemaža lietuviškų kalendorių ir lie- 
tuviškų laikraščių. Žirnelis, 


Vydžiai. Nenutautėję lietuviai 
yra pavyzdingesni. Vydžių valsčiuje 
augumą gyventojų jau sudaro nu- 
tautėję lietuviai. Pavyzdžiui, nuo 
Vydžių į vakarus arčiau nuo mies- 
telio žmonės daugiausia kalba gu- 
diškai, Lietuviškai ir lenkiškai kalba 
tik kur-ne-kur. Toliau į vakarus dau- 
giau pasitaiko kalbančių lietuviškai. 
Bet lietuviškai kalba tik vyresnieji. 
Jaunimas jau nebemoka. Šių žmonių 
paklausus, kokios jie tautybės, jie 
ir nežino kas atsakyti... Dar toliau 
Į vakarus „daugumas žmonių vartoja 
vien lietuvių kalbą. 

Bet jei ir visai šios apylinkės 
lietuviai nutautėtų, jų lietuviškas 
veidas vis tiek pasiliks tas pats, Kad 
jie yra lietuviai, aiškiai sakys lietu- 
viški vietų pavadinimai: Strilungiai, 
Sisiškė, Sielupis, Benešiai, Žvirbliš- 
kė, Pupiniai, Petriškė, Medinkė, 
Gudėnai, Užusienis, Bekeliai ir t.t. 
monių pavardės: Galinis, Šiaudi 
nis, Taškūnas, Paukštė, Rėksnys ir kt. 

„Šioje apylinkėje dar mažai tėra 


viensėdžių. Daugiausia vis dideli 
sodžiai, — kai kurie net 1 klm. il- 
gumo. 


Visur matyti skurdas, stoka že- 
mės. Vasaros metu laisvesni eina 
dirbti į dvarus (gauna per dieną 
70 skatikų), arba išvažiuoja uždar. 
biauti | Latviją. 

Pažymėtina, kad dar nenutau- 
tėję lietuviai žymiai geriau gyvena: 
jų ir ūk ai tvarkingesni, jie ir sam- 
diniams - daugiau atlygina, žodžiu, 
tautiškai susipratę lietuviai yra žy- 
miai aukštesnės kultūros. 

Bronius. 


Švenčionių apskr. 


Melagėnai: Paminėjo Popiežių. 
Kovo 12d. Melagėnuose įvyko aka- 
demija, paskirta Popiežiaus Pijaus 
XI atminimui pagerbti. Akademiją 
atidarė vietinis klebonas kun. Kaz 
Gumbaragis, trumpai suminėdamas 
paskutiniais laikais įsiplėtusį gražų 
paprotį garbingus žmones, jiems 
mirus, pagerbti  akademijomis ir 
trumpai apibūdino Popiežiaus Pi- 
jaus XI asmenį. Išsamią paskaitą 
apie mirusį popiežių paskaitė mokyt. 
Fel. Garla, o mokyt. Genė Zebale- 
vičiūtė padęklamavo pritaikintų eilių. 
Po to vargs D.-Buroko ‘choras pa- 
giedojo šventų giesmių. Akademija 
baigta himnu „Mes trokštam Dievo“. 

Akademiją surengė Katalikiškos 
Akcijos Melagėnų skyrius. 

Buvęs. 


Kazytiškis, Dūkšto valsč. Per 
šamos nelietuviškos organizasijos. 
Kazvtiškio parapija yra beveik vie- 
nų lietuvių gyvenama. Nelietuviai 
yra apylinkės dvarininkėliai, moky- 
tojai, valdininkai ir kt. 


Neseniai čia buvo atvažiavęs 


kažkoks instruktorius, kuris ragino 
vietos ir apylinkės lietuvių jaunimą 


| KORESPONDENCIJOS e 


susiorganizuoti į vieną nelietuviš- 
kos organizacijos skyrių. Jam tai 
padėjo atlikti Kazytiškio dvaro sa- 
vininkė J. Badecka. Susirašė 16 
narių, jų tarpe ir keli mažiau žinomi 
lietuviai. 

Po to buvo atvažiavęs kažkoks 
agronomas, kuris buvo susikvietęs 
vietos ir apylinkės ūkininkus ir ra- 
gino juos prisidėti prie nelietuviško 
ūkio ratelio, kuris čia įsteigtas yra 
preš keletą metų, bet iki šiol nieko 
neveikė. Agronomas sakė, ratelio 
nariai gausią pievoms sėklų ir dir- 
voms dirbtinių trąšų. Bet kai ūki- 
ninkai paklausė kokiomis sąlygomis, 
tai paaiškėjo, kad tokiomis pat kai- 
nomis sėklų ir trąšų galima gauti ir 
kur kitur. 

Ukininkaitis. 


Svenčionėliai. Pro Švenčionė- 
lius praplaukia Neries upės intakas 
eimena. Si upė nėra didelė, bet 
ir nemaža. Siauriausia jos vieta — 
10 metrų, plačiausia 20 metrų. Gi- 
umo apie 6 metrai ir daugiau. 
Abiejais upės pakraščiais traukiasi 
didelės pievos, priklausančios arti- 
miems sodžiams: Miežionėlių, Kir- 
deikių, Dotinėnų, Melagėnų, Suda- 
kų Papinigių, Plutumų, Maldžiūnų 
ir kt. 

Iki šiol buvo tokia tvarka: keno 
pieva, to ir upė. Jeigu vienoj upės 
pusėj buvo vieno, o kitoj pusėj ki- 
to kaimo ar ūkininko pieva, tai ir 
upė buvo dalinama pusiau. 


Šiemet Žeimenos upė suvalsty- 
binta ir ja naudotis be leidimo už- 
drausta. Dabar upė padalinta rajo- 
nais ir varžytinėmis išnuomota gau- 
dyti joje žuvis. Suprantama, varžy- 
tines laimi, kas turi daugiau pinigų. 
Prie Švenčionėlių vienas rajonas 
išnuomuotas už 100 auksinų „ščel- 
cams“, kitas už 900 auks. kažko- 
kiems Vilniaus lenkų žvejams. 
Dabar šiaip žmonės negalės 
upėje nė pameškerioti. Kas norės 
meškerioti, turės išgauti apskrities 


storastos leidimą, kuris metams 
kaštuosiąs 5 auks. Be to, meške- 
riotojai turės įsirašyti kažkokion 


lenkų žvejų bendrovėn ir už viene- 
rių metų meškeriojimą sumokėti 
12 auks. Vinis. 


Svilionys, Adutiškio valsč, Iš- 
sirašė Kauno laikraščius. Šio so- 
džiaus žmonės jau pradėjo prenu- 
meruoti Kaune leidžiamus lietuviš- 
kus laikraščius. Jau dabar čia atei- 
na 1 egzempliorius „XX Amžiaus“, 
1 egz. „Lietuvos Žinių" ir 2 egz. 
„Ūkininko Patarėjo“. 

Neseniai vietos valdinės pra- 
džios mokyklos mokytojas Pinkovs- 
kis buvo sušaukęs vaikų tėvus ir 
siūlė jiems pasirašyti kažkokias 
naujas deklaracijas. Jis sakė, jei 
tėvai deklaracijų nepasirašysią, tai 
kitais metais Svilionyse mokykla 
būsianti uždaryta. Siūlomas dekla- 
A pasirašė tik vienąs kitas. 

ių metų sausio mėnesį svilio- 
niečiai yra nusiuntę mokyklų ins- 
pektoriui deklaracijas, kad jų vaikai 
vietos valdinėje mokykloje būtų 
mokinami jų gimta lietuvių kalba. 
Bet iki šiol jie dar nėra gavę jokio 
atsakymo. 

Praėjusių metų pabaigoje čia 
buvo renkamas seniūnas. Išrinktas 
seniūnu lietuvis Jonas Kairys. Bet 

venčionių apskrities storasta jo 
nepatvirtino. Dabar yra išrinktas 
antras seniūnas — taip pat lietu- 
vis — Antanas Saukis. 

Artėjant pavasariui,  Svilionių 
jaunimas ėmė pirkinėti dviračius. 
Jau nupirkta 7 dviračiai. 

Šarūnas. 


Gardino apskr. 


Naujasodis, Marcinkonių valsč. 
Po truputi kruta. Naujasodyje yra 
tik 10 šeimų. Visos lietuviškos. Rei- 
kia pasakyti, kad naujasodiečiai 
kultūrėja ir sparčiai eina lietuvybės 
keliu. Beskaitydami lietuviškus laik- 
raščius, naujasodiečiai tampa pa- 
vyzdingais, susipratusiais lietuviais. 
Jie taip pat gyvai domisi ir knygo- 
mis, kurioms įsigyti negaili savo 
sunkiai uždirbto skatiko. 

Taigi Naujasodis lietuviškos spau- 
dos palaikymo srityje gali būti pa- 
vyzdžiu visiems apylinkės lietuvių 
gyvenamiems sodžiams. 

KRONIKA 


Suėmė „Aidą“ | 


Vilniaus Miesto Storastos spren- 
dimu kovo 20 dieną suimta (su- 
konfiskuota) „Aido“ 34 (116) Nr. 
pirmieji egzemplioriai. Suimta už 
straipsnio „Mūsų žemė ir politika“ 
dvi mažas vietas. Tas straipsnio 
vietas išėmus, išleista „Aido“ an- 
troji laida. 


Draugijų tarnautojai išlošė 
teismo bylas 


Praėjusių metų pradžioje užda- 
rytųjų Vilniaus Lietuvių Mokslo 
Draugijos ir Lietuvių Ūkio Drau- 
gijos valdiniai kuratoriai atstatė 
nuo darbo visus tų draugijų tar- 
nautojus ir nedavė jiems jokio pa- 
gal atitinkamą įstatymą priklauso- 
mo atlyginimo. Tarnautojai patrau- 
kė kuratorius Darbo Teisman. 

Lietuvos Ūkio Draugijos valdi- 
nio kuratoriaus byla buvo svar- 
styta praėjusių metų spalių mėne- 
sį, o Lietuvių Mokslo Draugijos 
kuratoriaus — lapkričio mėnesį. Ir 
vienoje ir antroje byloje Darbo 
Teismas pripažino kuratorius kal- 
tus ir priteisė iš jų valdomų drau- 
gijų sumokėti atleistiems tarnau- 
tojams atlyginimą — Lietuvių Ūkio 
Draugijos 5 tarnautojams 2.170 
auks., Lietuvių Mokslo Draugijos 6 
tarnautojams 2.935 auks. 

Dėl pirmos bylos sprendimo 
apeliavo Apygardos Teisman tar- 
nautojai, reikalaudami didesnio at- 
lyginimo, dėl antrojo sprendimo 
apeliavo kuratorius. 

Šias abi bylas Vilniaus Apygar- 
dos Teismas nagrinėjo kovo 18 d. 
Lietuvių Mokslo Draugijos kurato 
riui Darbo Teismo sprendimas 
patvirtintas ir iš jo priteista sumo- į 
kėti teismo išlaidų 200 auks. Lie- 
tuvių Ūkio Draugijos kuratoriui 
Darbo Teismo sprendimas ai 


kintas ir iš jo priteista šios 
draugijos tarnautojams sumokėti 
6.946 auks. 


Abiejų draugijų tarnautojų -by- 
las vedė adv. apl. P. Grybauskas. 


Dėl savivaldybių rinkimų 


Praėjusių metų gruodžio mė- 
nesį prasidėję Vilniaus krašte sa- 
vivaldybių rinkimai dar nepasibai- 
gė. Seniūnijų tarybų rinkimai jau | 
visur pzbaigti. Poto buvo seniūnų 
rinkimai, o dabar jau eina valsčiaus 
tarybų rinkimai. Kai kuriose aps- 
krityse (Suvalkų, Gardino) vals- 
čiaus tarybos jau išrinktos. Kitose 


apskrityse rinkimams vis dar tebe- 
siruošiama, nors senųjų tarybų 
kadencijos laikas jau yra praėjęs. 


Reikia pažymėti, kad seniūnijų 
tarybų rinkimai mūsų spaudoje 
nepakankamai yra nušviesti. Buvo 


pateikti tikslūs daviniai tik vieno 
kito valsčiaus, bet ir tai ne visų 
seniūnijų. 


Taigi, kad savivaldybių rinkimų 
vaizdas būtų labiau aiškus ir jų 
daviniai būtų daugiau tikslūs, mes 
prašytumėm savo korespondentų 
atsiųsti mums platesnių žinių. Būtų 
pageidaujama aprašant valsčių ta- 
rybų rinkimus tiksliai sužymėti ne 
vien valsčiaus tarybų, bet ta 
proga dar priminti ir seniūnijų ta- 
tybų davinius. Taigi prašome kar- 
tu pranešti, kiek yra išrinkta lie- 
tuvių ir nelietuvių į valsčiaus ta- 
rybas, kiek buvo išrinkta lietuvių 
ir nelietuvių į seniūnijų tarybas, 
kuriose seniūnijose buvo balsavi- 
mas ir kuriose buvo apseita be 
balsavimo ir rinkimai pravesta 
susitarimo būdu. 

REDAKCIJA ir ADMINISTRACIJA: 


Lietuvių knygynų sandėliai 
dar tebėra užantspauduoti 


Kaip jau buvo rašyta, šių metų 
sausio mėnesį buvo panaikintos 
teismo bylos dviem Vilniaus lietu- 
vių knygynams — M. SŠlapelienės 
ir A. Rastenytės. Bylos panaikintos 
dėl stokos nusikaltimų įrodymo: 

Buvo tikėtasi, kad tuojau bus 
nuimti ir nuo tų knygynų sandėlių 
antspaudai, kurie buvo uždėti per- 
nai vasario mėnesį padarius kny- 
gynuose ir tuose sandėliuose kra- 
tas ir ryšium su tuo sudarius tas 
pačias bylas. Tačiau, kaip tenka 
sužinoti, tų knygynų sandėliai dar 
ir dabar tebėra užantspauduoti. 
Jų savininkių daryti žygiai vietos 
valdžios įstaigose teigiamų vaisių 
dar nesusilaukė. 


Redakcijos atsakymai 


Ąžuolynui. Anksčiau siųstas ko- 
respondencijas gavome ir kai ku- 
rias įdėjome. Šį kartą viena įdė- 
ta, kita liks mūsų žinioje. Iš kores- 
pondencijų išleidžiami tie dalykai, 
kurie yra mažiau reikšmingi arba 
kurių iš viso negalima dc ti—vistiek 
jų nepamatytumete. Pagaliau, ko- 
respondencijos trumpinamos dar ir 
dėl vietos stokos. 

Ukininkaičiui. Kas galima, įde- 
dame. Tam asmeniui „Aidas“ jau 
siunčiamas, 

Intekaduobiui. Jūsų žinios buvo 
labai pavėluotos. 

Obelaičiui. Seni dalykai. Prašo- 
me naujesnių. 


Lietuvoje Žemei 

įgyti reikės leidimo 
Iki šiol Lietuvoje žemės ūkio ir 
žemės įgijimas yra tvarkomas že- 
mės reformos įstatymu, kuriuo 
žemės galį įsigyti: kurie nemažiau 
kaip 10 metų yra vertęsi vien že- 
mės ūkiu ar dirbę vien žemės 
ūkyje ir kurių tėvai ar seneliai 
verčiasi ar yra vertęsi žemės ūkiu 
arba dirba arba yra dirbę žemės 
ūkyje. Šie nuostatai dabar jau nė- 
ra patenkinami. Pradeda atsirasti 
žemdirbių kilmės žmonių, kurių 
tėvai ar seneliai nėra vertęsi že- 
mės ūkio darbais ir jiems yra už- 
kirstas kelias įsigyti Žemės; taip 
pat atsiranda nemažai nežemdir- 
bių kilmės žmonių, kurie panuo- 
mavę, dažnai fiktyviai, keletą hek- 
tarų žemės jau turi teisę že- 
mės įsigyti iki 150 ha. To- 
kių asmenų skaičius vis didėja ir 
yra pavojaus, kad jeigu nebus im- 
tasi atitinkamų priemonių, žymūs 
žemės plotai gali patekti į rankas 
asmenų, kuriems mažai rūpi Lie- 
tuvos žemės ūkio pažanga ir kra- 
što gerovė. Žemė valstybei ir tau- 
tai turi ypatingos reikšmės; jos 
negalima lyginti su kitomis me- 
džiaginėmis gerybėmis. Žemės pa- 
vertimas laisvos prekybos dalyku 
būtų lygu atidavimui žymios jos 
dalies į rankas pinigingų miestie- 
čių, kurie patys jos daugiausia ne- 
dirbtų, o tai būtų kraštui žalinga. 
Dėl to ir buvo parengtas įstatymo 
žemės įsigijimui ir valdymui tvar- 
kyti projektas, kurį jau priėmė Mi- 


V histrų Taryba. 


To įstatymo pagrinde dedama 
sąlyga, kad kiekvienam žemės ūkio 
įgijimui turi būti gautas žemės 
ūkio ministro leidimas. Leidimų 
nereikia: kai žemę įgyja valstybė, 
savivaldybė ar Žemės Bankas; kai 
teismui, panaikinus žemės įgijimo 
aktą, žemė grįžta buvusiam jo sa- 
vininkui; kai žemė yra įgyjama 
bendrininko dalinantis bendra nuo- 
savybe; kai žemę įgyja savininko 
artimesni giminaičiai ir pan. 

Be to, žemės ūkio departa- 
mentas galės patikrinti, kuriais 
teisiniais pagrindais žemė valdoma. 
Neteisėtai žemę įsigiję žemės sa- 
vininkai galės būti iš ūkio pašali- 
nami. Jie privalės žemę parduoti 
asmenims, turintiems leidimą že- 
mei įgyti. 


Telefonas 29-59, 


Wydawca-Leidėjas Liudvikas Cicėnas. 


Prancūzijos: prezi- 


dentas Londone 


Šio mėn. 21 dieną į Londoną 
atvyko Prancūzijos prezidenas Leb- 
renas su žmona. Kartu su juo 
atvyko ir Prancūzijos užsienių rei- 
kalų ministras: Bone. 

Londono geležinkelio stotyje 
aukštąjį svečią pasitiko Anglijos 
karalius su karaliene, visi minist- 
rai su premjeru Čemberlenu prie. 
šakyje ir vyriausias Anglijos ka- 
riuomenės vadas. 

Važiuojant Londono gatvėmis 
didžiulės žmonių minios nuošir- 
džiai sveikino Prancūzijos prezi- 
dentą, kurio kelionei į Londoną 
priduodama didelės politinės reikš- 
mės. Ypač šiuo metu, kada politinė 
situacija Europoje yra taip pablo- 
gėjusi. 

Pranešama, kad Prancūzijos 
prezidentas Londone išbus iš viso 
tris dienas. Tuo metu įvyks ne tik 
įvairūs priėmimai, bet ir svarbūs 
pasitarimai, 


Pavojus Jugoslavijai 
ir Albanijai 

Anglų dienraštis „Daily Herald“ 
praneša iš Belgrado, jog Jugoslavi 
joje jaučiamas didelis nerimas, kad 
Vokietijos agresija gali būti nu- 
kreipta ir prieš Jugoslaviją. Tą ne- 
rimą sukėlė žinios, kad vokiečių 
kariuomenės daliniai ir karo avia- 
cija koncentruojami tuose Jugo- 
slavijos pasienio punktuose, kur 
sueina Vokietijos, Italijos ir Ju- 
goslavijos teritorijos. Tuo pat me- 
tu Belgrade gauta žinių ir apie 
italų kariuomenės koncentravimą 
ta pat kryptimi. 

Nežiūrint oficialaus italų pati- 
kinimo, kad Italija neturinti jokių 
planų, „Daily Herald“ praneša 
apie Rymo sluoksnių susirūpinimą 
Albanijos atžvilgiu. „Daily Herald“ 
sako, kad Rymo veiksniai imasi 
eilės priemonių, kuriomis siekiama 
Albaniją visai prijungti. Kaip žino 
ma, Albanija ir be to buvo beveik 
Italijos kontroliuojema 


jęs, atšaukus 

KĄ | TAI PASAULIS 


Halifaksas pakartojo Čemberleno žodžius 


Šio mėn. 20 dieną Anglijos par- 
lamente pasakė didelę politinę kal- 
bą užsienių reikalų ministras Ha 
lifaksas. T 

Jis, apibūdinęs sudarytą po Ce- 
kijos okupacijos būklę, savo kalbą 
pabaigė šitaip: 

„Dabar dar sunku pilnumoje 
įvertinti vokiečių akcijos rezulta- 
tus. Istorija paduoda daug pavyz- 
džių, kada Europoje buvo mėgina- 
ma įsigalėti. Bet visi tie mėgini- 
mai anksčiau ar vėliau baigdavosi 
pralaimėjimu tiems, kurie tai ban- 


dydavo padaryti. Niekuomet ilgiau 
negalima buvo . valdyti laisve my- 
linčių tautų. Jei istorijos mokslas 
yra tikslus, tai vokiečių tauta dar 
gailėsis tos akcijos, kuri buvo pa- 
daryta jos (vokiečių tautos) vardu 
prieš Ceko-Slovakijos tautas“. 


Ministras Halifaksas ta progz 
dar pridūrė: 
„Panašiai, kaip tuojau po Di- 


džiojo karo pasaulis sekė čekų 
tautos atsikėlimą, taip dabar seks 
jos pastangas išlaikyti savo kultū- 
ros nepriklausomumą“. 


Ką pasiūlė Sovietų Rusija 


Telegramų pranešimu, Sovietų 


Šioje konferencijoje būtų ap- 


Rusijos vyriausybė ne tik nepripa- |svarstyta, kas reikėtų daryti. 


žino Čekijos okupacijos, ne tik sa- 
vo notoje 


Tačiau Anglijos vyriausybė su 


išdėstė tos okupacijos | šiuo pasiūlymu nesutiko ir iš savo 


neteisėtumą, bet pasiūlė sušaukti | pusės norinti pasiūlyti, kad ko dau- 


suinteresuotų Vidurinės Europos |giau valstybių 


gyvenimu 


viešai pasmerktų 


valstybių konferenciją. ' vokiečių agresiją okupuojant Čekiją 


Gana tuščių žodžių 


Kaip žinia, Prancūzijos parla- | ti 


pirmenybę kariško pobūdžio 


mentas davė savo vyriausybei visiš- | užsakymams ir pan. 


ką laisvę organizuoti valstybės sau- 
gumą. 

Vyriausybė, gavusi tokius jga- 
liojimus, tuojau ėmėsi darbo, pa- 
skelbdama visa eilę dekretų. Pa- 
vyzdžiui, numatyta artimiausiu me- 
tu padidinti kariuomenės skaičius, 
pašaukti į kariuomenę kelių metų 
atsarginius, padidinti darbo valan- 
dų skaičių ginklų fabrikuose, duo- 


Remiantis dekretais taip pat bus 
griežčiau tvarkomas Marselio mies- 
tas, kuris turi didelės reikšmės, 
kaipo svarbus karo uostas. 

Užsienio spauda, komentuoda- 
ma Prancūzijos vyriausybės pra- 
dėtą akciją krašto gynimo reikalu, 
pažymi, kad ir toliau Prancūzija 
eina ranka rankon su Anglija, kuri 
paėmė savo žinion diplomatinę sritį. 


Norima suorganizuoti demokratijų frontas 


Londono laikraščiai vis dar ke- 
lia klausimą, kokią poziciją užims 
vyriausybė vokiečių agresijos at- 
žvilgiu. Ypatingai domimasi Sovietų 
Rusijos pozicija. Beveik visi laik- 
raščiai, išskyrus „Times“, kalba 
apie bendro demokratinių valsty- 
bių fronto sudarymą. Tam frontui 
vadovautų Didžioji Britanija. Šita- 
me bendrame fronte greta Didžio- 
sios Britanijos svarbūs veiksniai 
būtų Sovietų Rusija ir Prancūzi- 
ja. Apskritai, laikraščiai pastebi, 
kad tarptautinis įtempimas padidė- 
diplomatinius atsto- 
vus iš Berlyno (Tie atstovai jau 


atšaukti). Dienraštis „Times“ rašo, 


kad trys didžiosios valstybės bu 


vusios priverstos atšaukti 
ambasadorius iš Berlyno. Laukia- 
ma, kad ir Sovietų Rusija savo 
ambasadorių atšauks. Pasak laik- 
raščio, daug klausimų susidaro 
todėl, kad didžiosios valstybės ne- 
pripažino Ceko: Slovakijos prijun- 
gimo prie Vokietijos, 

Iki šiol Londone nebuvo nutar- 
ta, kaip bus žiūrima ateityje į po- 
litinį Ceko-Slovakijos atstovų vaid- 
menj. Juridiniai ekspertai tą prob- 
lemą tiria. Kiekvienu atveju, laik- 
raštis pažymi, Čeko Slovakijos at- 
stovai dalyvaus oficialiai iškilmėse, 
numatytose Prancūzijos respubli- 
kos prezidento atsilankymo proga. 


savo 


Lietuvoje statys radijo aparatų 
fabriką 

Radijo reikalai Lietuvoje nėra 
tinkamai sutvarkyti. Tuo tarpu gy- 
ventojuose radijas randa vis di- 
desnio susidomėjimo. Provincija, 
ypač kaimas, skubiausiai įvairias 
naujienas gali gauti tiktai per ra- 


diją, nes ten laikraščiai skaityto- „parašų rinkėjų. 


jus negreitai pasiekia. Be to, žmo- 
nes labai įdomauja muzika, 
skaitos ir kita. 
Radijo abonentų 
staraisiais laikais 


~ Įvairu-įdomu 


50.000 dolerių už parašą 


Visokių yra pasaulyje kolekcio- 
nierių rinkėjų. Vieni su didžiau- 
siu užsidegimu renka pašto žen- 
klus, kiti didžiuojasi gausia senų 


pinigų kolekciją, treti rankioja 
lazdas ir kt. Pastaraisiais laikais 
vis daugiau atsiranda autografų 


ios rūšies kolek-. 
cionieriai, norėdami turėti neblo- 


pa- |gą rinkinį, turi tam tikslui paau- 


koti nemažai pinigų, nes vien lan- 


skaičius pa- | dumo ir apsukrumo čia neužtenka. 
sparčiai auga.|Paprastai autografų rinkimu užsi- 


Kas mėnuo įsiregistruoja po kele-jima turtingieji, ypatingai daug ke- 


ta tūkstančių naujų abonentų. Da- |liauti 


bar bendras abonentų skaičius jau 
siekia 65.000. Radijo aparatus par- 
davinėja įvairios užsienio firmų 
atstovybės. Už aparatus Lietuva 
užsieniams kasmet išmoka po ke- 
lis milijonus litų. Taigi yra gyvas 
reikalas įsteigti Lietuvoje radijo 
aparatų fabriką. Toks fabrikas tu- 
rėtų gaminti pirmiausia sodžiui 
pritaikintus radijo imtuvus ir juos 
nebrangiai ir išsimokėtinai ūkinin 
kams pardavinėti. Jau paruoštas 
projektas tokiam fabrikui statyti. 
Fabrikui statyti bus įsteigta akcinė 
bendrovė, kurios akcijų dalį paims 
ir vyriausybė. Vyriausybė rūpinasi, 
kad bendrovė ne tiek žiūrėtų biz 
nio, kiek patarnautų žmonėms pa- 
lengvintomis sąlygomis įsigyti ra- 
dijo imtuvus. 

Ties Babtais, prie Nevėžio, jau 
statoma nauja galinga radijo sto- 
tis, kuri šių metų rudenį pradės 
veikti. Pastačius naują radijo stotj 
ir įsteigus radijo imtuvų fabriką, 
radijo plitimui Lietuvoje bus su- 
darytos visai palankios sąlygos. 

mėgsta, nes, buvojant sve- 
timuose kraštuose, atsiranda daug 
progų įsigyti vieno ar kito žymū- 
no parašą. 

Pažvelgę į netolimos praeities 
dienas, pamatysime, jog neseniai 
autografų pareikalavimas visiškai 
nebuvo didelis. Iš vieno 18:7 me- 
tais išėjusio Paryžiaus laikraščio 
matyti, kad per vieną išpardavimą 
už autografus gauta maži pinigai. 
Friedricho Didžiojo manuskriptą 
pardavė už 63 frankus, už Kotry- 
nos rankraštį Mediči parašą teda- 
vė 14 frankų. Šiek tiek daugiau 
įvertintas Henriko II autografas, 
už kurį gauta 60 frankų. Preziden- 
to Vašingtono parašas perėjo į 
kitas rankas už 25 frankus Dau- 
giausia įvertintas Taso autografas, 
už kurį varžytinėse davė 400 fran- 
kų, tuo tarpu prancūzų filosofo 
Helvetiaus parašas parduotas už 
vieną franką. 

Užteko vieno šimtmečio, ir 
vaizdas atkrito į priešingą pusę. 
Neseniai Londone per panašų iš- 
pardavimą už Adolfo Hitlerio ma- 


žutį rankraštį gauta 10C0 svarų. 
Tai didžiausia suma, kada nors 
užmokėta už dar tebegyvenančio 
žmogaus parašą. 

New Yorke yra įsteigta ir au- 
tografų birža. Kaip atrodo, biznis 
eina neblogai, nes prezidento Ruz- 
velto parašo kaina svyruoja apie 
6 dolerius, o rašytojo Rudyardo 


Kiplingo autografo kaina nuo 4 
dolerių iškyla iki 300, jei pasira- 
šyta po jo paties renka rašyto 


laiško. 


Latvijoje rasta Didžiojo Karo 
metu paslėptų ginklų 

Latvių laikraščiai praneša, kad 
Latvijoje Marupės apskrityje šio- 
mis dienomis viename vienkiemy- 
je rasta Didžiojo karo metu pas- 
lėptų ginklų ir šaudmenų. Beka- 
sant vienos daržinės aslą, kastu- 
vas atsidūrė į 
daiktus. Pasirodė, kad tai buvo 
granatos. Toliau buvo iškasta keli 
tūkstančiai šautuvų šovinių, 30 pa- 
trankų sviedinių ir 100 rankinių 
granatų. Visa tai yra apytikriai 
3.C00 latų vertės. Nereikalingoji 
sprogstamoji medžiaga buvo sus- 
progdinta, o kiti ginklai ir šaudi- 
niai buvo atiduoti Rygos muziejuj. 

Ministras Išsigelbėjo 
gledodamas 

Neseniai Londone įvykusiame 
konservatorių susirinkime oro mi- 
nistrui Sir Kingsley Woodui kal- 
bant, fašistai sukėlė riaušes. Pra“ 
dėjus kumščiuotis, ministrui pas!“ 
darė karšta. 

Norėdamas ištrukti iš susida- 
riusio pavojas, staiga užgiedojo 
britų himną „Dieve, saugok kara- 


lių“. Muštynės salėj nurimo, O 
ministras per užpakalines duris 
išėjo. 

